title: Byla C-35/12: 2012 m. sausio 25 d. Plasticos Españoles , S.A. (ASPLA) pateiktas apeliacinis skundas dėl 2011 m. lapkričio 16 d. Bendrojo Teismo (ketvirtoji kolegija) priimto sprendimo byloje T-76/06 ASPLA prieš Komisiją

text:
               24.3.2012

               LT

               Europos Sąjungos oficialusis leidinys

               C 89/15

         2012 m. sausio 25 d.Plasticos Españoles, S.A. (ASPLA) pateiktas apeliacinis skundas dėl 2011 m. lapkričio 16 d. Bendrojo Teismo (ketvirtoji kolegija) priimto sprendimo byloje T-76/06 ASPLA prieš Komisiją

   (Byla C-35/12)
   2012/C 89/24
   Proceso kalba: ispanų

      Šalys

      Apeliantė: Plasticos Españoles, S.A. (ASPLA), atstovaujama advokatų E. Garayar Gutiérrez ir M. Troncoso Ferrer

      Kita proceso šalis: Europos Komisija

      Apeliantės reikalavimai

               —

               Pripažinti šį apeliacinį skundą priimtinu,

               —

               panaikinti 2011 m. lapkričio 16 d. Europos Sąjungos Bendrojo Teismo sprendimą byloje T-76/06, ASPLA prieš Komisiją,

               —

               nepatenkinus reikalavimo panaikinti, iš esmės sumažinti Komisijos skirtą ir Bendrojo Teismo paliktą galioti baudą atsižvelgiant į iš proporcingumo, vienodo požiūrio ir diskriminacijos draudimo principų kylančius reikalavimus,

               —

               priteisti iš Komisijos bylinėjimosi abiejose instancijose išlaidas.

      Apeliacinio skundo pagrindai ir pagrindiniai argumentai

               1.

               Pirmasis apeliacinio skundo pagrindas grindžiamas Sutarties dėl Europos Sąjungos veikimo (SESV) 101 straipsnio ir su šia nuostata bei „vieno tęstinio pažeidimo“ sąvoka susijusios Teisingumo Teismo praktikos pažeidimu, taip pat procesinių normų dėl įrodymų pateikimo ir jų vertinimo pažeidimu.
               Skundžiamame sprendime padaryta Komisijos pateiktų įrodymų vertinimo klaidų, kiek tai susiję su ASPLA atžvilgiu taikyta „vieno tęstinio pažeidimo“ sąvoka tiek dėl jos tariamo dalyvavimo padarant pažeidimus atvirųjų maišų ir „block bags“ sektoriuje, tiek dėl to, kad ASPLA žinojo apie pogrupiuose padarytus pažeidžiamuosius veiksmus ir tokių veiksmų įtraukimą į „bendrą neteisėtų susitarimų sistemą“.

               2.

               Antrasis apeliacinio skundo pagrindas grindžiamas teisės klaida, padaryta pripažinus, kad nustatant ASPLA ekonomines sankcijas nereikia atsižvelgti į teiginį dėl klaidingų pardavimo duomenų. Subsidiariai pabrėžiama, kad šis teiginys tiesiogiai susijęs su viešosios tvarkos klausimu, o jo neįvertinęs Bendrasis Teismas taip pat padarė teisės klaidą.
               Taip pat nurodoma su pagrindiniu apeliacinio skundo pagrindu susijusi klaida, kurią padarė Bendrasis Teismas, kai nurodė, kad toks teiginys yra ne naujas pagrindas, o tik praplečia jau pateiktąjį, ir kai atsižvelgė į Grupo Armando Álvares, o ne ASPLA pardavimo duomenis, panaudotus apskaičiuoti baudą.
               Dėl subsidiariai nurodyto pagrindo pabrėžiama, kad Bendrasis Teismas padarė teisės klaidą, nes neįvertino Komisijai tenkančios pareigos motyvuoti ASPLA skirtos baudos dydžio apskaičiavimo metodą.


title: Byla C-493/09: 2009 m. gruodžio 1 d. pareikštas ieškinys byloje Europos Komisija prieš Portugalijos Respubliką

text:
               13.2.2010

               LT

               Europos Sąjungos oficialusis leidinys

               C 37/21

         2009 m. gruodžio 1 d. pareikštas ieškinys byloje Europos Komisija prieš Portugalijos Respubliką

   (Byla C-493/09)
   2010/C 37/25
   Proceso kalba: portugalų

      Šalys

      Ieškovė: Europos Komisija, atstovaujama R. Lyal ir M. Afonso

      Atsakovė: Portugalijos Respublika

      Ieškovės reikalavimai

               —

               Pripažinti, kad pensijų fondų nerezidentų gautiems dividendams taikydama didesnį mokesčio tarifą nei dividendams, kurie išmokami Portugalijos teritorijoje įsteigtiems pensijos fondams, Portugalijos Respublika neįvykdė įsipareigojimų pagal SESV 63 straipsnį ir EEE susitarimo 40 straipsnį.

               —

               Priteisti iš Portugalijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Pagal Portugalijos Mokestinių pajamų įstatymą (Estatuto dos Benefícios Fiscais) ir Pelno mokesčio kodeksą (Código do Imposto sobre o Rendimento das Pessoas Colectivas), dividendai, išmokėti pagal Portugalijos teisės aktus įsteigtiems ir veikiantiems pensijų fondams, visiškai atleidžiami nuo pelno mokesčio. Tačiau dividendai, išmokėti pensijų fondams nerezidentams, apmokestinami nuo 10 % iki 20 % dydžio pelno mokesčiu, atsižvelgiant į tai, ar egzistuoja dvišalė sutartis tarp Portugalijos ir įsisteigimo valstybės ir į toje sutartyje įtvirtintas sąlygas.
   Dėl nepalankaus Portugalijos mokesčių teisės aktuose įtvirtinto pensijos fondų nerezidentų vertinimo, šiems fondams yra mažiau pelninga ir mažiau patrauklu investuoti į Portugalijos įmones. Todėl minėta apmokestinimo tvarka sudaro SESV 63 straipsniu ir EEE susitarimo 40 straipsniu draudžiamą apribojimą.
   Diskriminacinis pensijų fondų nerezidentų vertinimas, kurio pasekmės yra žalingos Europos Sąjungos finansinių rinkų konkurencingumui ir pensijų fondų padarytų investicijų pelningumui, negali būti pateisinamas nė vienu iš Portugalijos Respublikos nurodytų pagrindų.


title: Byla C-493/13: 2014 m. balandžio 4 d. Teisingumo Teismo pirmininko nutartis byloje Europos Komisija/Estijos Respublika

text:
               11.8.2014

               LT

               Europos Sąjungos oficialusis leidinys

               C 261/19

         2014 m. balandžio 4 d. Teisingumo Teismo pirmininko nutartis byloje Europos Komisija/Estijos Respublika

   (Byla C-493/13) (1)

   2014/C 261/35
   Proceso kalba: estų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 344, 2013 11 23.


title: Bylos C-55/04 išbraukimas iš registro

text:
               9.10.2004

               LT

               Europos Sąjungos oficialusis leidinys

               C 251/11

         Bylos C-55/04 (1) išbraukimas iš registro
   (2004/C 251/20)
   Europos Bendrijų Teisingumo Teismo pirmininkas 2004 m. liepos 15 d. nutartimi nurodė išbraukti iš registro bylą C-55/04 Europos Bendrijų Komisija prieš Prancūzijos Respubliką.

      (1)  OL C 71, 2004 3 20.


title: Byla T-550/08 R: 2009 m. birželio 30 d. Pirmosios instancijos teismo pirmininko nutartis byloje Tudapetrol Mineralölerzeugnisse Nils Hansen prieš Komisiją (Laikinųjų apsaugos priemonių taikymas — Komisijos sprendimas skirti baudą — Prašymas sustabdyti vykdymą ir taikyti laikinąsias priemones (grąžinti jau sumokėtą baudą ir atsisakyti banko garantijos) — Fumus boni juris ir skubos nebuvimas)

text:
               15.8.2009

               LT

               Europos Sąjungos oficialusis leidinys

               C 193/22

         2009 m. birželio 30 d. Pirmosios instancijos teismo pirmininko nutartis byloje Tudapetrol Mineralölerzeugnisse Nils Hansen prieš Komisiją
   (Byla T-550/08 R)
   (Laikinųjų apsaugos priemonių taikymas - Komisijos sprendimas skirti baudą - Prašymas sustabdyti vykdymą ir taikyti laikinąsias priemones (grąžinti jau sumokėtą baudą ir atsisakyti banko garantijos) - Fumus boni juris ir skubos nebuvimas)
   2009/C 193/35
   Proceso kalba: vokiečių

      Šalys

      Ieškovė: Tudapetrol Mineralölerzeugnisse Nils Hansen KG (Hamburgas, Vokietija), atstovaujama advokatų M. Dallmann ir U. Krauthause

      Atsakovė: Europos Bendrijų Komisija, atstovaujama A. Antoniadis ir R. Sauer

      Dalykas

   Prašymas sustabdyti 2008 m. spalio 1 d. galutinio Komisijos sprendimo K (2008) 5476, susijusio su EB sutarties 81 straipsnio ir EEE susitarimo 53 straipsnio taikymo procedūra (byla COMP/39/181 — Žvakių vaškas) vykdymą tiek, kiek juo ieškovei paskirta bauda; prašymas panaikinti ieškovės pareigą pateikti banko garantiją kaip sąlygą anuliuoti įpareigojimą sumokėti; kiti laikinųjų priemonių prašymai.

      Rezoliucinė dalis

               1.

               Atmesti prašymą taikyti laikinąsias apsaugos priemones

               2.

               Atidėti bylinėjimosi išlaidų klausimo nagrinėjimą.


title: Byla C-476/13: 2013 m. rugpjūčio 30 d. Bundesgerichtshof (Vokietija) pateiktas prašymas priimti prejudicinį sprendimą byloje Heidemarie Retzlaff prieš easyJet Airline Co. Ltd

text:
               7.12.2013

               LT

               Europos Sąjungos oficialusis leidinys

               C 359/3

         2013 m. rugpjūčio 30 d.Bundesgerichtshof (Vokietija) pateiktas prašymas priimti prejudicinį sprendimą byloje Heidemarie Retzlaff prieš easyJet Airline Co. Ltd

   (Byla C-476/13)
   2013/C 359/04
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Ieškovė: Heidemarie Retzlaff

      Atsakovė: easyJet Airline Co. Ltd

      Prejudiciniai klausimai

               1.

               Ar pagal nacionalinę teisę suteikiamas žalos atlyginimas, skirtas kompensuoti papildomas kelionės išlaidas, susidariusias dėl rezervuoto skrydžio atšaukimo, gali būti įskaitytas į kompensaciją pagal reglamento (1) 7 straipsnį, jeigu oro vežėjas įvykdė savo pareigas pagal 8 straipsnio 1 dalį?

               2.

               Jeigu įskaityti negalima: Ar tai taikoma ir pakaitinio vežimo iki skrydžio galutinės paskirties vietos išlaidoms?

               3.

               Jeigu įskaityti galima: Ar oro vežėjas gali visuomet tai daryti, ar tai priklauso nuo to, kiek tai leidžiama pagal nacionalinę teisę arba teismas laiko tai tinkama?

               4.

               Jeigu reikia vadovautis nacionaline teise arba teismas turi priimti diskrecinį sprendimą: Ar kompensacija pagal reglamento 7 straipsnį turi būti kompensuojami tik nepatogumai ir dėl skrydžio atšaukimo keleivių prarastas laikas, ar ir materialinė žala?

      (1)  2004 m. vasario 11 d. Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, 2004 2 17, p. 1; 2004 m. specialusis leidimas lietuvių k., 7 sk., 8 t., p. 10).


title: Byla C-355/04 P Association SEGI, A. Zubimendi Izaga, A. Galarraga 2004 m. rugpjūčio 17 d. pateiktas apeliacinis skundas dėl Europos Bendrijų Pirmosios instancijos teismo (antroji kolegija) 2004 m. birželio 7 d. nutarties byloje T-338/02 Association SEGI, A. Zubimendi Izaga ir A. Galarraga prieš Europos Sąjungos Tarybą, palaikomą Ispanijos Karalystės ir Jungtinės Karalystės

text:
               9.10.2004

               LT

               Europos Sąjungos oficialusis leidinys

               C 251/10

         Association SEGI, A. Zubimendi Izaga, A. Galarraga 2004 m. rugpjūčio 17 d. pateiktas apeliacinis skundas dėl Europos Bendrijų Pirmosios instancijos teismo (antroji kolegija) 2004 m. birželio 7 d. nutarties byloje T-338/02 Association SEGI, A. Zubimendi Izaga ir A. Galarraga prieš Europos Sąjungos Tarybą, palaikomą Ispanijos Karalystės ir Jungtinės Karalystės
   (Byla C-355/04 P)
   (2004/C 251/18)
   2004 m. rugpjūčio 17 d. Europos Bendrijų Teisingumo Teisme buvo gautas Association SEGI, A. Zubimendi Izaga ir A. Galarraga apeliacinis skundas dėl Europos Bendrijų Pirmosios instancijos teismo (antroji kolegija) 2004 m. birželio 7 d. nutarties byloje T-338/02 Association SEGI, A. Zubimendi Izaga ir A. Galarraga prieš Europos Sąjungos Tarybą, palaikomą Ispanijos Karalystės ir Jungtinės Karalystės.
   Pareiškėjas Teisingumo Teismo prašo:

               1.

               Pripažinti apeliacinį skundą pagrįstu ir panaikinti skundžiamą nutartį.

               2.

               Pagal Protokolo dėl Teisingumo Teismo statuto 61 straipsnį, pačiam paskelbti galutinį bylos sprendimą ir patenkinti Pirmosios instancijos teisme pareikštus pareiškėjų reikalavimus, tai yra, priteisti iš Tarybos sumokėti Association SEGI 1 000 000 eurų dydžio, o kitiems dviems pareiškėjams, Araitz Zubimendi Izaga ir Aritza Galarraga, kiekvienam sumokėti po 100 000 eurų dydžio kompensaciją. Nuo Teisingumo Teismo sprendimo priėmimo dienos iki sumokėjimo dienos nuo šių sumų bus skaičiuojamos 4.5 % dydžio metinės palūkanos. Taryba padengs savo pačios bei pareiškėjų patirtas bylinėjimosi išlaidas.

         Teisiniai pagrindai ir pagrindiniai argumentai
   Teisiniai ir pagrindiniai argumentai yra tokie patys, kaip byloje C-354/04 P.


title: Byla C-527/08 2008 m. lapkričio 28 d. pareikštas ieškinys byloje Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę

text:
               24.1.2009

               LT

               Europos Sąjungos oficialusis leidinys

               C 19/20

         2008 m. lapkričio 28 d. pareikštas ieškinys byloje Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę

   (Byla C-527/08)
   (2009/C 19/37)
   Proceso kalba: anglų
   Šalys

      Ieškovė: Europos Bendrijų Komisija, atstovaujama K. Simonsson, A.A. Gilly

      Atsakovė: Jungtinė Didžiosios Britanijos ir Šiaurės Airijos Karalystė
   Ieškovės reikalavimai

               —

               Pripažinti, kad nepriėmusi įstatymų ir kitų teisės aktų, būtinų 2005 m. spalio 26 d. Europos Parlamento ir Tarybos direktyvai 2005/65/EB dėl uostų apsaugos stiprinimo (1) perkelti arba nepateikusi šių nuostatų Komisijai, Jungtinė Didžiosios Britanijos ir Šiaurės Airijos Karalystė neįvykdė įsipareigojimų pagal šią direktyvą;

               —

               Priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.

         Ieškinio pagrindai ir pagrindiniai argumentai
   Terminas direktyvai perkelti baigėsi 2007 m. liepos 15 dieną.

      (1)  OL L 310, p. 28.


title: Byla C-255/08: 2009 m. spalio 15 d. Teisingumo Teismo (šeštoji kolegija) sprendimas byloje Europos Bendrijų Komisija prieš Nyderlandų Karalystę (Valstybės įsipareigojimų neįvykdymas — Direktyva 85/337/EEB — Tam tikrų valstybės ir privačių projektų poveikio aplinkai vertinimas — Ribų nustatymas — Projekto dydis — Nevisiškas perkėlimas)

text:
               5.12.2009

               LT

               Europos Sąjungos oficialusis leidinys

               C 297/11

         2009 m. spalio 15 d. Teisingumo Teismo (šeštoji kolegija) sprendimas byloje Europos Bendrijų Komisija prieš Nyderlandų Karalystę

   (Byla C-255/08) (1)

   (Valstybės įsipareigojimų neįvykdymas - Direktyva 85/337/EEB - Tam tikrų valstybės ir privačių projektų poveikio aplinkai vertinimas - Ribų nustatymas - Projekto dydis - Nevisiškas perkėlimas)
   2009/C 297/10
   Proceso kalba: olandų

      Šalys

      Ieškovė: Europos Bendrijų Komisija, atstovaujama M. van Beek ir J.-B. Laignelot

      Atsakovė: Nyderlandų Karalystė, atstovaujama C. M. Wissels ir M. Noort

      Dalykas

   Valstybės įsipareigojimų neįvykdymas — Neteisingas 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos Direktyvomis 97/11/EB ir 2003/35/EB (OL L 175, p. 40; 2004 m. specialusis leidimas lietuvių k., 15 sk., 1 t., p. 248), 4 straipsnio 2 ir 3 dalių, skaitomų kartu su II bei III priedais, perkėlimas.

      Rezoliucinė dalis

               1.

               Nepriėmusi visų nuostatų, reikalingų, kad projektams, kurie gali daryti reikšmingą poveikį aplinkai, remiantis 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Tarybos direktyva 97/11/EB ir 2003 m. gegužės 26 d. Europos Parlamento ir Tarybos direktyva 2003/35/EB, 4 straipsnio 2 ir 3 dalimis, skaitomomis kartu su šios direktyvos II bei III priedais, būtų taikoma leidimų procedūra ir atliekamas šio poveikio įvertinimas, Nyderlandų Karalystė neįvykdė įsipareigojimų pagal šią direktyvą.

               2.

               Priteisti iš Nyderlandų Karalystės bylinėjimosi išlaidas.

      (1)  OL C 223, 2008 8 30.


title: Byla F-127/14: 2014 m. spalio 31 d. pareikštas ieškinys byloje ZZ/Komisija

text:
               12.1.2015

               LT

               Europos Sąjungos oficialusis leidinys

               C 7/60

         2014 m. spalio 31 d. pareikštas ieškinys byloje ZZ/Komisija

   (Byla F-127/14)
   (2015/C 007/78)
   Proceso kalba: prancūzų

      Šalys

      Ieškovas: ZZ, atstovaujamas advokato A. Salerno

      Atsakovė: Komisija

      Ginčo dalykas bei aprašymas

   Prašymas panaikinti Komisijos sprendimą atsisakyti iš naujo apskaičiuoti papildomas ieškovo pensines teises Sąjungos pensijų sistemoje, taikant naujas Pareigūnų tarnybos nuostatų VIII priedo 11 ir 12 straipsnių bendrąsias įgyvendinimo nuostatas.

      Ieškovo reikalavimai

               —

               Panaikinti 2014 m. sausio 27 d. Komisijos sprendimą atsisakyti iš naujo apskaičiuoti papildomas ieškovo pensines teises perkėlus jo pensines teises iš Vokietijos sistemos į Bendrijos sistemą pagal 2014 m. sausio 6 d. prašymą;

               —

               priteisti visas bylinėjimosi šioje instancijoje išlaidas iš Komisijos neatsižvelgiant į bylos baigtį, nes atsakymas į skundą buvo tiek mažai pritaikytas, kad ieškovas, siekdamas, kad būtų rimtai išnagrinėti jo pateikti kaltinimai, turėjo kreiptis į teismą.


title: Byla C-312/04 2006 m. spalio 5 d. Teisingumo Teismo (pirmoji kolegija) sprendimas Europos Bendrijų Komisija prieš Nyderlandų Karalystę (Valstybės įsipareigojimų neįvykdymas — Nuosavi Bendrijų ištekliai — Neįformintos TIR knygelės — Įvežimo muito surinkimo procedūra — Nesilaikymas — Susijusių atitinkamų nuosavų išteklių nepervedimas ir delspinigių nesumokėjimas)

text:
               2.12.2006

               LT

               Europos Sąjungos oficialusis leidinys

               C 294/8

         2006 m. spalio 5 d. Teisingumo Teismo (pirmoji kolegija) sprendimas Europos Bendrijų Komisija prieš Nyderlandų Karalystę
   (Byla C-312/04) (1)

   (Valstybės įsipareigojimų neįvykdymas - Nuosavi Bendrijų ištekliai - Neįformintos TIR knygelės - Įvežimo muito surinkimo procedūra - Nesilaikymas - Susijusių atitinkamų nuosavų išteklių nepervedimas ir delspinigių nesumokėjimas)
   (2006/C 294/12)
   Proceso kalba: olandų
   Šalys

      Ieškovė: Europos Bendrijų Komisija, atstovaujama G. Wilms ir A. Weimer

      Atsakovė: Nyderlandų Karalystė, atstovaujama H. G. Sevenster ir J. G. M. van Bakel
   Dalykas
   Valstybės įsipareigojimų neįvykdymas — 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1), 2 straipsnio 1 dalis, 6 straipsnio 2 dalis, 10 straipsnio 1 ir 11 dalys — Muitų surinkimo procedūros nepradėjimas per nustatytą terminą nustačius prekių vežimo su TIR knygelėmis tvarkos pažeidimus — Atitinkamų nuosavų išteklių nepervedimas per nustatytą terminą ir delspinigių nemokėjimas
   Rezoliucinė dalis

               1.

               Atmesti ieškinį.

               2.

               Priteisti iš Europos Bendrijų Komisijos bylinėjimosi išlaidas.

      (1)  OL C 228, 2004 9 11.


title: Byla T-498/13: 2013 m. rugsėjo 16 d. pareikštas ieškinys byloje Nanu-Nana Joachim Hoepp prieš VRDT — Vincci Hoteles (NAMMU)

text:
               23.11.2013

               LT

               Europos Sąjungos oficialusis leidinys

               C 344/62

         2013 m. rugsėjo 16 d. pareikštas ieškinys byloje Nanu-Nana Joachim Hoepp prieš VRDT — Vincci Hoteles (NAMMU)

   (Byla T-498/13)
   2013/C 344/115
   Kalba, kuria surašytas ieškinys: anglų

      Šalys

      Ieškovė: Nanu-Nana Joachim Hoepp GmbH & Co. KG (Brėmenas, Vokietija), atstovaujama advokato A. Nordemann

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Vincci Hoteles, SA (Alkobendasas, Ispanija)

      Reikalavimai

   Ieškovė Bendrojo Teismo prašo:

               —

               panaikinti 2013 m. birželio 27 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 611/2012-1 ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas NAMMU 3, 32 ir 44 klasių prekėms ir paslaugoms — Bendrijos prekių ženklo paraiška Nr. 5 238 704.

      Bendrijos prekių ženklo savininkė: kita procedūros Apeliacinėje taryboje šalis.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Prašymo pripažinti registraciją negaliojančia motyvai: prašymas grindžiamas Reglamento (EB) Nr. 207/2009 8 straipsnio 1 dalies b punktu ir 53 straipsnio 1 dalies a punktu.

      Anuliavimo skyriaus sprendimas: atmesti prašymą pripažinti registraciją negaliojančia.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 207/2009 57 straipsnio 2 ir 3 dalių pažeidimas.


title: Byla T-20/03 2008 m. rugsėjo 24 d. Pirmosios instancijos teismo sprendimas byloje Kahla/Thüringen Porzellan prieš Komisiją (Valstybės pagalba — Esama arba nauja pagalba — Sunkumų patirianti įmonė — Teisinio saugumo principas — Teisėtų lūkesčių apsaugos principas — Privataus investuotojo kriterijus — Suderinamumas su bendrąja rinka — Sąlygos)

text:
               8.11.2008

               LT

               Europos Sąjungos oficialusis leidinys

               C 285/33

         2008 m. rugsėjo 24 d. Pirmosios instancijos teismo sprendimas byloje Kahla/Thüringen Porzellan prieš Komisiją

   (Byla T-20/03) (1)

   (Valstybės pagalba - Esama arba nauja pagalba - Sunkumų patirianti įmonė - Teisinio saugumo principas - Teisėtų lūkesčių apsaugos principas - Privataus investuotojo kriterijus - Suderinamumas su bendrąja rinka - Sąlygos)
   (2008/C 285/58)
   Proceso kalba: vokiečių
   Šalys

      Ieškovė: Kahla/Thüringen Porzellan GmbH (Kala, Vokietija), atstovaujama advokatų M. Schuütte ir S. Zühlke

      Atsakovė: Europos Bendrijų Komisija, atstovaujama V. Kreuschitz ir V. Di Bucci, padedamų profesoriaus M. C. Koenig

      Ieškovės pusėje į bylą įstojusios šalys: Freistaat Thüringen (Vokietija), atstovaujama iš pradžių A. Weitbrecht ir A. van Ysendyck, vėliau — advokatų A. Weitbrecht ir M. Núñez-Müller; ir Vokietijos Federacinė Respublika, atstovaujama W.-D. Plessing ir M. Lumma
   Dalykas
   Prašymas panaikinti 2003 m. gegužės 13 d. Komisijos sprendimą 2003/643/EB dėl valstybės pagalbos, Vokietijos teikiamos įmonėms Kahla Porzellan GmbH ir Kahla/Thüringen Porzellan GmbH (OL L 227, p. 12), tiek, kiek šis sprendimas susijęs su įmonei Kahla/Thüringen Porzellan GmbH suteikta finansine parama
   Rezoliucinė dalis

               1.

               Atmesti ieškinį.

               2.

                  Kahla/Thüringen Porzellan GmbH padengia savo bylinėjimosi išlaidas ir trečdalį Komisijos bylinėjimosi išlaidų. Pastaroji padengia du trečdalius savo bylinėjimosi išlaidų.

               3.

               Tiuringijos žemė ir Vokietijos Federacinė Respublika padengia savo bylinėjimosi išlaidas.

      (1)  OL C 70, 2003 3 22.


title: Byla T-124/13: 2013 m. kovo 4 d. pareikštas ieškinys byloje Italija prieš Komisiją

text:
               8.6.2013

               LT

               Europos Sąjungos oficialusis leidinys

               C 164/18

         2013 m. kovo 4 d. pareikštas ieškinys byloje Italija prieš Komisiją

   (Byla T-124/13)
   2013/C 164/33
   Proceso kalba: italų

      Šalys

      Ieškovė: Italijos Respublika, atstovaujama avvocati dello Stato G. Palmieri ir P. Gentili

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti pranešimą apie bendrą konkursą EPSO/AST/125/12 dėl 110 asistentų (AST 3) audito, finansų ir apskaitos bei ekonomikos ir statistikos srityse rezervo sąrašo laisvoms darbo vietoms užpildyti sudarymo,

               —

               panaikinti pranešimą apie bendrą konkursą EPSO/AST/126/12 dėl 78 asistentų (AST 3) biologijos, gyvosios gamtos ir sveikatos mokslų, chemijos, fizikos ir medžiagotyros, branduolinių tyrimų, civilinės ir mechaninės inžinerijos bei elektros ir elektronikos inžinerijos srityse rezervo sąrašo laisvoms darbo vietoms užpildyti sudarymo,

               —

               panaikini pranešimą apie bendrą konkursą EPSO/AD/248/13 dėl 29 administratorių (AD 6)pastatų saugumo ir statybos metodų inžinerijos srityse rezervo sąrašo laisvoms darbo vietoms užpildyti sudarymo,

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi septyniais pagrindais.

               1.

               Pirmasis ieškinio pagrindas, susijęs su SESV 263, 264, 266 straipsnių pažeidimu.

                           —

                           Ieškovė nurodo, kad Komisija neatsižvelgė į Teisingumo Teismo sprendimą byloje C-566/10 P, kuriame neteisėtais buvo pripažinti pranešimai, kuriuose Sąjungos bendrų konkursų dalyviai kaip antrąją kalbą galėjo nurodyti tik anglų, prancūzų arba vokiečių kalbą.

               2.

               Antrasis ieškinio pagrindas, susijęs su SESV 342 straipsnio ir Reglamento Nr. 1/58 1 ir 6 straipsnių, kuriuose nustatomos Europos ekonominėje bendrijoje vartotinos kalbos, pažeidimu.

                           —

                           Šiuo klausimu nurodoma, kad ribodama Sąjungos bendrų konkursų dalyviams antrosios kalbos pasirinkimą Komisija nustatė naują kalbų vartojimo institucijose sistemą, todėl pažeidė Tarybos išimtinę kompetenciją šioje srityje.

               3.

               Trečiasis ieškinio pagrindas, susijęs su EB 12 straipsnio (dabar — SESV 18 straipsnis), Sąjungos pagrindinių teisių chartijos 22 straipsnio, ES 6 straipsnio 3 dalies, Pareigūnų tarnybos nuostatų III priedo 1 straipsnio 2 dalies ir 3 straipsnio, Reglamento Nr. 1/58 1 ir 6 straipsnių ir Pareigūnų tarnybos nuostatų 1 straipsnio 1 ir 6 dalių, 27 straipsnio 2 dalies bei 28 straipsnio f punkto pažeidimu.

                           —

                           Ieškovės nuomone Komisijos taikomi lingvistiniai ribojimai yra diskriminuojančio pobūdžio, nes minėtos nuostatos draudžia Sąjungos piliečiams ir institucijų pareigūnams nustatyti lingvistinius ribojimus, kurie nėra bendrai ir objektyviai numatyti institucijų vidaus aktuose, parengtuose pagal minėto Reglamento Nr. 1/58 6 straipsnį ir iki šiol nepriimtuose, ir draudžia nustatyti tokius ribojimus, jei nėra konkretaus ir pagrįsto institucijos intereso.

               4.

               Ketvirtasis ieškinio pagrindas, susijęs su ES 6 straipsnio 3 dalies, kiek joje nustatomas teisėtų lūkesčių apsaugos principas, išplaukiantis iš Valstybių narių konstitucinių tradicijų, pažeidimu.

                           —

                           Komisija pažeidė piliečių lūkesčius dėl galimybės pasirinkti bet kurią Sąjungos kalbą kaip antrąją kalbą, kaip būdavo iki 2007 m. ir kaip tai buvo patvirtinta Teisingumo Teismo sprendime byloje C-566/10 P.

               5.

               Penktasis ieškinio pagrindas, susijęs su įgaliojimų viršijimu ir esminių reikalavimų dėl pranešimo apie konkursą pobūdžio ir tikslo (konkrečiai Pareigūnų tarnybos nuostatų 1 d straipsnio 1 ir 6 dalys. 28 straipsnio f punktas, 27 straipsnio 2 dalis, 34 straipsnio 3 dalis ir 45 straipsnio 1 dalis) nesilaikymu bei proporcingumo principo pažeidimu.

                           —

                           Ieškovė tvirtina, kad iš anksto ir visiems apribodama antrosios kalbos pasirinkimą Komisija iš tikrųjų peršoko konkurso etapą dėl kandidatų kalbinių gebėjimų patikrinimo, kuris turi vykti konkurso metu. Todėl kalbų žinojimas tapo svarbesniu nei profesiniai gebėjimai.

               6.

               Antrasis ieškinio pagrindas, susijęs su SESV 18 straipsnio ir 24 straipsnio 4 dalies, Europos Sąjungos pagrindinių teisių chartijos 22 straipsnio, Reglamento Nr. 1/58 2 straipsnio ir Pareigūnų tarnybos nuostatų 1 d straipsnio 1 ir 6 dalių pažeidimu.

                           —

                           Šiuo klausimu ieškovė tvirtina, jog nustatant, kad paraiškos dalyvauti konkurse būtinai turi būti pateiktos anglų, prancūzų ar vokiečių kalba ir kad atitinkama kalba Europos personalo atrankos tarnyba (EPSO) kandidatams siųs žinutes apie konkurso eigą, buvo pažeista Sąjungos piliečių teisė su institucijomis bendrauti savo kalba bei buvo diskriminuojami tie asmenys, kurie gerai nemokėjo minėtų trijų kalbų.

               7.

               Septintasis ieškinio pagrindas, susijęs su SESV 296 straipsnio 2 dalies (nepakankamas motyvavimas) ir proporcingumo principo pažeidimu ir faktinių aplinkybių iškraipymu.

                           —

                           Ieškovė nurodo, kad pasirinkimo apribojimą trimis kalbomis Komisija motyvavo tuo, kad naujai priimti asmenys turėtų iš karto galėti bendrauti institucijų viduje. Šis motyvas iškraipo faktines aplinkybes, nes negalima tvirtinti, jog trys aptariamos kalbos yra daugiau naudojamos tarp įvairių lingvistinių grupių institucijų viduje, ir yra neproporcingas pagrindinei teisei dėl diskriminacijos dėl kalbos draudimo. Iš tikrųjų yra mažiau ribojančių priemonių užtikrinti sklandų bendravimą institucijų viduje.


title: Byla F-20/12: 2012 m. vasario 15 d. pareikštas ieškinys byloje ZZ prieš EIGE

text:
               12.5.2012

               LT

               Europos Sąjungos oficialusis leidinys

               C 138/35

         2012 m. vasario 15 d. pareikštas ieškinys byloje ZZ prieš EIGE

   (Byla F-20/12)
   2012/C 138/80
   Proceso kalba: prancūzų

      Šalys

      Ieškovas: ZZ, atstovaujamas advokatų T. Bontinck ir S. Woog

      Atsakovas: Europos lyčių lygybės institutas

      Ginčo dalykas bei aprašymas

   Panaikinti atsakovės sprendimą paskirti ieškovą iš už užduočių vykdymą atsakingo vadovo pareigų į grupės vadovo pareigas, kurias atliekant nereikalingi valdymo gebėjimai.

      Ieškovo reikalavimai

               —

               Panaikinti 2001 m. rugsėjo 8 d. EIGE direktorės sprendimą paskirti ieškovą į darbo vietą, nesusijusią su valdymu.

               —

               Panaikinus šį sprendimą, nurodyti nedelsiant grąžinti ieškovą į jo ankstesnę darbo vietą ir jam sumokėti valdymo išmoką nuo 2010 m. birželio 1 dienos.

               —

               Priteisti iš EIGE bylinėjimosi išlaidas.


title: Byla C-371/10: 2010 m. liepos 26 d. Gerechtshof Amsterdam (Nyderlandai) pateiktas prašymas priimti prejudicinį sprendimą byloje National Grid Indus B.V. prieš Inspecteur van de Belastingdienst Rijnmond/kantoor Rotterdam

text:
               4.12.2010

               LT

               Europos Sąjungos oficialusis leidinys

               C 328/11

         2010 m. liepos 26 d.Gerechtshof Amsterdam (Nyderlandai) pateiktas prašymas priimti prejudicinį sprendimą byloje National Grid Indus B.V. prieš Inspecteur van de Belastingdienst Rijnmond/kantoor Rotterdam

   (Byla C-371/10)
   ()
   2010/C 328/19
   Proceso kalba: olandų

      Prašymą priimti prejudicinį sprendimą pateikęs teismas

      Gerechtshof Amsterdam

      Šalys pagrindinėje byloje

      Ieškovė: National Grid Indus B.V.

      Atsakovas: Inspecteur van de Belastingdienst Rijnmond/kantoor Rotterdam

      Prejudiciniai klausimai

               1.

               Ar pagal galiojančią Bendrijos teisę bendrovė gali remtis EB 43 straipsniu (dabar SESV 49 straipsnis), kai valstybėje narėje, kurioje ji įsteigta, nustatomas perkėlimo mokestis perkeliant bendrovės buveinę iš šios į kitą valstybę narę, pirmosios valstybės narės atžvilgiu?

               2.

               Jei į pirmą klausimą būtų atsakyta teigiamai: ar tokiu nagrinėjamu perkėlimo mokesčiu, kuris be atidėjimo ir be galimybės atsižvelgti į vėlesnį nuvertėjimą renkamas nuo bendrovės turto, perkelto iš kilmės valstybės narės į priimančiąją, vertės padidėjimo buveinės perkėlimo momentu, pažeidžiamas EB 43 straipsnis (dabar SESV 49 straipsnis), nes šis mokestis negali būti pateisinamas būtinybe paskirstyti apmokestinimo kompetenciją tarp valstybių narių?

               3.

               Ar atsakymas į pirmesnį klausimą priklauso ir nuo to, kad nagrinėjamas perkėlimo mokestis susijęs su pelnu (dėl valiutos), patenkančiu į Nyderlandų apmokestinimo kompetenciją, o toks pelnas priimančiojoje valstybėje nepripažįstamas pagal joje galiojančius mokesčių teisės aktus?


title: Byla C-44/08: 2009 m. rugsėjo 10 d. Teisingumo Teismo (ketvirtoji kolegija) sprendimas byloje ( Korkein oikeus (Suomija) prašymas priimti prejudicinį sprendimą) Akavan Erityisalojen Keskusliitto AEK ry ir kt. prieš Fujitsu Siemens Computers Oy (Prejudicinio sprendimo priėmimo procedūra — Direktyva 98/59/EB — Valstybių narių įstatymų, susijusių su kolektyviniu atleidimu iš darbo, suderinimas — 2 straipsnis — Darbuotojų apsauga — Darbuotojų informavimas ir konsultavimasis su jais — Įmonių grupė — Patronuojanti bendrovė — Dukterinė bendrovė)

text:
               7.11.2009

               LT

               Europos Sąjungos oficialusis leidinys

               C 267/15

         2009 m. rugsėjo 10 d. Teisingumo Teismo (ketvirtoji kolegija) sprendimas byloje (Korkein oikeus (Suomija) prašymas priimti prejudicinį sprendimą) Akavan Erityisalojen Keskusliitto AEK ry ir kt. prieš Fujitsu Siemens Computers Oy

   (Byla C-44/08) (1)

   (Prejudicinio sprendimo priėmimo procedūra - Direktyva 98/59/EB - Valstybių narių įstatymų, susijusių su kolektyviniu atleidimu iš darbo, suderinimas - 2 straipsnis - Darbuotojų apsauga - Darbuotojų informavimas ir konsultavimasis su jais - Įmonių grupė - Patronuojanti bendrovė - Dukterinė bendrovė)
   2009/C 267/26
   Proceso kalba: suomių

      Prašymą priimti prejudicinį sprendimą pateikęs teismas

      Korkein oikeus

      Šalys pagrindinėje byloje

      Ieškovė: Akavan Erityisalojen Keskusliitto AEK ry ir kt.

      Atsakovė: Fujitsu Siemens Computers Oy

      Dalykas

   Prašymas priimti prejudicinį sprendimą — Korkein oikeus — 1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, p. 16; 2004 m. specialusis leidimas lietuvių k., 5 sk., 3 t., p. 327) 2, 3 ir 4 straipsnių išaiškinimas — Dukterinės bendrovės pareigos pradėti konsultacijas su savo darbuotojų atstovais atsiradimo momento nustatymas — Bendrovių grupės numatomi ar priimti sprendimai dėl vienos iš šios grupės dukterinių bendrovių veiklos pakeitimo

      Rezoliucinė dalis

               1.

               1998 m. liepos 20 d. Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo 2 straipsnio 1 dalį reikia aiškinti taip, kad priėmus strateginius sprendimus ar padarius veiklos pakeitimų įmonių grupėje, dėl kurių darbdavys turi numatyti ar planuoti kolektyvinį atleidimą, atsiranda darbdavio pareiga konsultuotis su darbuotojų atstovais.

               2.

               Darbdavio pareigos konsultuotis dėl numatyto kolektyvinio atleidimo atsiradimas nepriklauso nuo to, ar darbdavys jau gali pateikti darbuotojų atstovams visą Direktyvos 98/59 2 straipsnio 3 dalies pirmosios pastraipos b punkte reikalaujamą informaciją.

               3.

               Direktyvos 98/59 2 straipsnio 1 dalis, skaitoma kartu su tos pačios direktyvos 2 straipsnio 4 dalies pirmąja pastraipa, turi būti aiškinama taip, kad įmonių grupės, kurią sudaro patronuojanti bendrovė ir viena ar kelios dukterinės bendrovės, atveju pareiga konsultuotis su darbuotojų atstovais kyla dukterinei bendrovei, kaip darbdaviui, jei ši bendrovė, kurioje gali būti vykdomas kolektyvinis atleidimas iš darbo, yra identifikuojama.

               4.

               Direktyvos 98/59 2 straipsnio 1 dalis, skaitoma kartu su tos pačios direktyvos 2 straipsnio 4 dalimi, turi būti aiškinama taip, kad įmonių grupės atveju dukterinė bendrovė, kurioje numatyta taikyti kolektyvinį atleidimą, turi užbaigti konsultavimosi procedūrą prieš nutraukdama, prireikus gavusi tiesioginius patronuojančios bendrovės nurodymus, darbuotojų, kuriuos numatyta atleisti, darbo sutartis.

      (1)  OL C 107, 2008 4 26.


title: Byla F-17/05 2006 m. gruodžio 13 d. Tarnautojų teismo sprendimas De Brito Sequeira Carvalho prieš Komisiją (Pareigūnai — Laikinojo nedarbingumo atostogos — Privalomas išėjimas nedarbingumo atostogų)

text:
               30.12.2006

               LT

               Europos Sąjungos oficialusis leidinys

               C 331/45

         2006 m. gruodžio 13 d. Tarnautojų teismo sprendimas De Brito Sequeira Carvalho prieš Komisiją

   (Byla F-17/05) (1)

   (Pareigūnai - Laikinojo nedarbingumo atostogos - Privalomas išėjimas nedarbingumo atostogų)
   (2006/C 331/100)
   Proceso kalba: prancūzų
   Šalys

      Ieškovas: José António de Brito Sequeira Carvalho (Briuselis, Belgija), atstovaujamas advokato K. H. Hagenaar, vėliau — advokatų O. Martins et M. Boury

      Atsakovė: Europos Bendrijų Komisija, atstovaujama J. Currall, po to D. Martin, padedamų advokato C. Falmagne.
   Bylos dalykas
   Pirma, Komisijos sprendimo dėl privalomo ieškovo išėjimo privalomųjų nedarbingumo atostogų pripažinimas niekiniu ir nurodymas Komisijai nutraukti tariamai akivaizdžiai neteisėtus veiksmus, dėl kurių ieškovas tariamai nukentėjo, ir, antra, prašymas atlyginti nuostolius
   Sprendimo rezoliucinė dalis

               1.

               Panaikinti 2004 m. liepos 1 d. Europos Bendrijų Komisijos sprendimą, kuriuo De Brito Sequeira Carvalho uždraudžiama patekti į Komisijos patalpas.

               2.

               Panaikinti 2004 m. rugsėjo 22 d. Europos Bendrijų Komisijos sprendimą, kuriuo De Brito Sequeira Carvalho privalomosios nedarbingumo atostogos pratęsiamos šešeriais mėnesiais, ir vėlesnius sprendimus dėl šių atostogų pratęsimo.

               3.

               Atmesti likusius ieškinio reikalavimus

               4.

               Europos Bendrijų Komisija padengia savo ir du trečdalius ieškovės patirtų bylinėjimosi išlaidų.

      (1)  OL C 155, 2005 6 25 (byla iš pradžių įregistruota Europos Bendrijų Pirmosios instancijos teisme numeriu T-145/05, o 2005 m. gruodžio 15 d. nutartimi perduota Europos Sąjungos Tarnautojų teismui).


title: Byla T-727/15: 2017 m. sausio 23 d. Bendrojo Teismo sprendimas byloje Justice & Environment/Komisija (Galimybė susipažinti su dokumentais — Reglamentas (EB) Nr. 1049/2001 — Su Komisijos prieš Čekijos Respubliką pradėta procedūra dėl įsipareigojimų neįvykdymo susiję dokumentai — Atsisakymas leisti susipažinti — Su inspekcijų, tyrimo ir audito veiklos apsauga susijusi išimtis — Bendroji prezumpcija — Viršesnis viešasis interesas — Orhuso konvencija — Žmogaus teisių ir pagrindinių laisvių apsaugos konvencija)

text:
               6.3.2017

               LT

               Europos Sąjungos oficialusis leidinys

               C 70/18

         2017 m. sausio 23 d. Bendrojo Teismo sprendimas byloje Justice & Environment/Komisija

   (Byla T-727/15) (1)

   ((Galimybė susipažinti su dokumentais - Reglamentas (EB) Nr. 1049/2001 - Su Komisijos prieš Čekijos Respubliką pradėta procedūra dėl įsipareigojimų neįvykdymo susiję dokumentai - Atsisakymas leisti susipažinti - Su inspekcijų, tyrimo ir audito veiklos apsauga susijusi išimtis - Bendroji prezumpcija - Viršesnis viešasis interesas - Orhuso konvencija - Žmogaus teisių ir pagrindinių laisvių apsaugos konvencija))
   (2017/C 070/25)
   Proceso kalba: anglų

      Šalys

      Ieškovė: Association Justice & Environment, z.s (Brno, Čekijos Respublika), atstovaujama advokatės S. Podskalská

      Atsakovė: Europos Komisija, atstovaujama L. Pignataro-Nolin, F. Clotuche-Duvieusart ir M. Konstantinidis

      Dalykas

   SESV 263 straipsniu grindžiamas prašymas panaikinti pradinį 2015 m. rugpjūčio 19 d. Komisijos sprendimą ir jį patvirtinantį 2015 m. spalio 15 d. Komisijos sprendimą atsisakyti leisti ieškovei susipažinti su tam tikrais prieš Čekijos Respubliką pradėtos pažeidimo procedūros Nr. 2008/2186 medžiagoje esančiais dokumentais ir taikyti 2008 m. gegužės 21 d. Europos Parlamento ir Tarybos direktyvą 2008/50/EB dėl aplinkos oro kokybės ir švaresnio oro Europoje (OL L 152, 2008, p. 1).

      Rezoliucinė dalis

               1.

               Atmesti ieškinį.

               2.

               Priteisti iš Association Justice & Environment, z.s bylinėjimosi išlaidas.

      (1)  OL C 59, 2016 2 15.


title: Byla T-425/13: 2013 m. rugpjūčio 19 d. pareikštas ieškinys byloje Giant prieš Tarybą

text:
               9.11.2013

               LT

               Europos Sąjungos oficialusis leidinys

               C 325/36

         2013 m. rugpjūčio 19 d. pareikštas ieškinys byloje Giant prieš Tarybą

   (Byla T-425/13)
   2013/C 325/61
   Proceso kalba: anglų

      Šalys

      Ieškovė: Giant (China) Co. Ltd (Kunshan, Kinija), atstovaujama advokato P. De Baere

      Atsakovė: Europos Sąjungos Taryba

      Reikalavimai

   Ieškovė Bendrojo Teismo prašo:

               —

               panaikinti 2013 m. gegužės 29 d. Tarybos reglamentą (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, p. 17) tiek, kiek jis susiję su ieškove, ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi aštuoniais pagrindais.

               1.

               Pirmasis ieškinio pagrindas susijęs su tuo, kad nustatydama, jog Jinshan ir Giant China sudaro vieną ekonominį subjektą, Taryba taikė klaidingą teisinį kriterijų ir dėl to pažeidė Reglamento (EB) Nr. 1225/2009 (pagrindinio reglamento) 9 straipsnio 5 dalį.

               2.

               Antrasis ieškinio pagrindas susijęs su tuo, kad Taryba padarė akivaizdžią vertinimo klaidą konstatuodama, jog Giant China ir Jinshan įmonių grupę sieja glaudūs komerciniai ir struktūriniai santykiai.

               3.

               Trečiasis ieškinio pagrindas susijęs su tuo, kad reikalaudama pateikti informaciją, kuri nebuvo būtina ir nebuvo galima pagrįstai tikėtis, kad Giant China ją pateiks, Taryba pažeidė pagrindinio reglamento 18 straipsnį.

               4.

               Ketvirtasis ieškinio pagrindas susijęs su tuo, kad Taryba padarė akivaizdžią vertinimo klaidą nusprendusi, jog Giant China netvirtino, kad gauti su Jinshan susijusią informaciją jai buvo pernelyg sunku.

               5.

               Penktasis ieškinio pagrindas susijęs su tuo, kad Taryba padarė akivaizdžią vertinimo klaidą nusprendusi, jog neįmanoma patikrinti ieškovės pateiktų įrodymų.

               6.

               Šeštasis ieškinio pagrindas susijęs su tuo, kad reikalaudamos informacijos, kurios Giant China negalėjo pateikti, ir atmesdamos kitus pateiktus įrodymus Komisija ir Taryba pažeidė Giant China teisę į gynybą.

               7.

               Septintasis ieškinio pagrindas susijęs su tuo, kad Taryba padarė akivaizdžią vertinimo klaidą nuspręsdama, jog nustačius Giant China individualų muitą būtų kilusi priemonių vengimo rizika.

               8.

               Aštuntasis ieškinio pagrindas susijęs su tuo, kad vertindama, ar ieškovės atveju kyla vengimo grėsmė, Taryba taikė kitokius kriterijus nei kitiems gamintojams ir taip pažeidė nediskriminavimo ir proporcingumo principus.


title: Byla T-181/07 2007 m. gegužės 25 d. pareikštas ieškinys byloje Eurocopter prieš VRDT (STEADYCONTROL)

text:
               21.7.2007

               LT

               Europos Sąjungos oficialusis leidinys

               C 170/32

         2007 m. gegužės 25 d. pareikštas ieškinys byloje Eurocopter prieš VRDT (STEADYCONTROL)

   (Byla T-181/07)
   (2007/C 170/63)
   Kalba, kuria surašytas ieškinys: prancūzų
   Šalys

      Ieškovė: Eurocopter (Marinjanas, Prancūzija), atstovaujama advokato E. Soler Borda

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Ieškovės reikalavimai

               —

               Panaikinti visą 2007 m. kovo 12 d. VRDT ketvirtosios apeliacinės tarybos sprendimą dėl Bendrijos prekių ženklo STEADYCONTROL paraiškos Nr. 3 560 935 (R 8/2006-4).

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas STEADYCONTROL 9, 12 ir 38 klasių prekėms — paraiška Nr. 3 560 935

      Eksperto sprendimas: iš dalies atmesti paraišką 9 ir 12 klasėms

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento Nr. 40/94 (1) 7 straipsnio 1 dalies b ir c punktų bei 7 straipsnio 2 dalies pažeidimas, nes, ieškovės teigimu ir priešingai nei nurodyta ginčijamame sprendime, žodis STEADYCONTROL nėra apibūdinantis ir neleidžia atskirti nurodytų prekių.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).


title: 2005 m. liepos 18 d. Pirmosios Instancijos Teismo sprendimas, Byloje T-241/01 Scandinavian Airlines System AB prieš Europos Bendrijų Komisiją (Konkurencija — Kartelis — Oro transportas — Reglamentas (EEB) Nr. 3975/87 — Susitarimai, apie kuriuos pranešta — Susitarimas, išeinantis už pranešimo ribų — Rinkų pasidalijimas — Bauda — Baudų nustatymo metodo gairės — Pažeidimo sunkumas — Pranešimas dėl baudų neskyrimo ar sumažinimo — Lengvinančios aplinkybės — Neribota jurisdikcija)

text:
               17.9.2005

               LT

               Europos Sąjungos oficialusis leidinys

               C 229/12

      PIRMOSIOS INSTANCIJOS TEISMO SPRENDIMAS

   2005 m. liepos 18 d.
   Byloje T-241/01 Scandinavian Airlines System AB prieš Europos Bendrijų Komisiją
       (1)

   (Konkurencija - Kartelis - Oro transportas - Reglamentas (EEB) Nr. 3975/87 - Susitarimai, apie kuriuos pranešta - Susitarimas, išeinantis už pranešimo ribų - Rinkų pasidalijimas - Bauda - Baudų nustatymo metodo gairės - Pažeidimo sunkumas - Pranešimas dėl baudų neskyrimo ar sumažinimo - Lengvinančios aplinkybės - Neribota jurisdikcija)
   (2005/C 229/24)
   Proceso kalba: anglų
   Byloje T-241/01 Scandinavian Airlines System AB, įsteigta Stokholme (Švedija), atstovaujama advokato M. Kofmann, nurodžiusio adresą dokumentams įteikti Liuksemburge, prieš Europos Bendrijų Komisiją, atstovaujamą P. Oliver ir W. Wils, nurodžiusių adresą dokumentams įteikti Liuksemburge, dėl ieškinio, pareikšto dėl 2001 m. liepos 18 d. Komisijos sprendimo 2001/716/EB dėl EB 81 straipsnio ir EEE susitarimo 53 straipsnio taikymo procedūros (byla COMP.D.2 37.444 — SAS/Maersk Air ir byla COMP.D.2 37.386 — Sun Air prieš SAS ir Maersk Air) (OL L 265, p. 15) 2 straipsnio, kuriame nustatytas 37 375 000 eurų ieškovei skirtinos baudos dydis, panaikinimo arba, nepatenkinus šiuo prašymo, dėl šios baudos sumažinimo, Pirmosios instancijos teismas (trečioji kolegija), kurį sudaro kolegijos pirmininkas J. Azzizi, teisėjai M. Jaeger ir F. Dehousse; sekretorė D. Christensen, administratorė, 2005 m. liepos 18 d. priėmė sprendimą, kurio rezoliucinėje dalyje nurodyta:

               1.

               Atmesti ieškinį.

               2.

               Ieškovė padengia savo ir Komisijos bylinėjimosi išlaidas.

      (1)  OL C 369, 2001 12 22.


               7.11.2009

               LT

               Europos Sąjungos oficialusis leidinys

               C 267/5

         Paskirta kolegija, kuriai pavesta nagrinėti Teisingumo Teismo procedūros reglamento 104b straipsnyje nurodytas bylas
   2009/C 267/08
   Per 2009 m. spalio 9 d. susirinkimą Europos Bendrijų Teisingumo Teismas vienerių metų laikotarpiu iki 2010 m. spalio 6 d. III ąją Teisingumo Teismo kolegiją paskyrė kolegija, kuriai pagal Teisingumo Teismo procedūros reglamento 9 straipsnio 1 dalį pavesta nagrinėti Procedūros reglamento 104b straipsnyje nurodytas bylas.


title: Byla T-35/10: 2010 m. sausio 29 d. pareikštas ieškinys byloje Bank Melli Iran prieš Tarybą

text:
               17.4.2010

               LT

               Europos Sąjungos oficialusis leidinys

               C 100/47

         2010 m. sausio 29 d. pareikštas ieškinys byloje Bank Melli Iran prieš Tarybą

   (Byla T-35/10)
   2010/C 100/72
   Proceso kalba: anglų

      Šalys

      Ieškovė: Bank Melli Iran (Teheranas, Iranas), atstovaujama advokato L. Defalque

      Atsakovė: Europos Sąjungos Taryba

      Ieškovės reikalavimai

               —

               Panaikinti Tarybos reglamento (EB) Nr. 1100/2009 dėl ribojančių priemonių Iranui priedo B dalies 4 punktą ir 2009 m. lapkričio 18 d. Tarybos sprendimą.

               —

               Priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Šioje byloje ieškovė prašo iš dalies panaikinti 2009 m. lapkričio 17 d. Tarybos reglamentą (EB) Nr. 1100/2009 (1), įgyvendinantį Reglamento (EB) Nr. 423/2007 dėl ribojančių priemonių Iranui (2) 7 straipsnio 2 dalį ir panaikinantį Sprendimą 2008/475/EB (3), tiek, kiek pagal jo nuostatas ieškovė yra įtraukta į fizinių ir juridinių asmenų, subjektų ir organizacijų, kurių lėšos ar ekonominiai ištekliai yra įšaldomi, sąrašą.
   Ieškovė prašo panaikinti priedo B dalies 4 punktą tiek, kiek jis su ja susijęs, ir grįsdama savo reikalavimus nurodo tokius pagrindus.
   Pirma, ieškovė teigia, kad ginčijamas reglamentas ir sprendimas buvo priimti pažeidžiant jos teisę į gynybą ir visų pirma jos teisę į teisingą teismo procesą, nes ji negavo jokių Tarybos tvirtinimus pagrindžiančių įrodymų ar dokumentų. Ji taip pat nurodo, kad papildomi tvirtinimai dėl 2008 m. sprendimo yra migloti, neaiškūs ir į juos ieškovė negali atsakyti, nes ji negalėjo pasinaudoti teise būti išklausytai.
   Ieškovė taip pat teigia, kad atsakovė pažeidė savo pareigą pateikti pakankamus motyvus.
   Antra, ieškovė tvirtina, kad Taryba nenurodė konkrečių ir specifinių priežasčių, dėl kurių buvo priimti ginčijami aktai, ir pažeidė Reglamento Nr. 423/2007 15 straipsnio 3 dalį.
   Trečia, ieškovė tvirtina, kad atsakovė padarė teisės klaidą aiškindama Reglamento Nr. 423/2007 7 straipsnio 2 dalies a, b ir c punktus, nes, ieškovės nuomone, Taryba nepaaiškino, kaip ieškovės įprasta bankinė veikla įrodo, kad ji dalyvavo Irano branduolinėje veikloje, susijusioje su padidinta platinimo rizika, ar buvo su ja tiesiogiai susijusi.
   Be to, ieškovė ginčija 2009 m. spalio 14 d. Pirmosios instancijos teismo sprendimo (4), kurį ieškovė apskundė Teisingumo Teisme (5), kuriuo Pirmosios instancijos teismas atmetė jos prašymą panaikinti 2008 m. birželio 23 d. Tarybos sprendimą 2008/475/EB (6), teisėtumą. Šiuo atžvilgiu ieškovė teigia, kad Teismas padarė teisės klaidą, nuspręsdamas, jog Reglamentas Nr. 423/2007 ir Sprendimas 2008/475/EB buvo teisėtai priimti kvalifikuota balsų dauguma, o ne vieningu pritarimu. Ieškovės nuomone, kadangi Reglamentas Nr. 423/2007 sudaro teisinį šiame ieškinyje ginčijamų reglamento ir sprendimo priėmimo pagrindą, pirmiau išdėstyti argumentai taikytini šiam ieškiniui. Todėl ieškovė teigia, kad Taryba pažeidė esmines procedūrines taisykles, nustatytas Sutartyje, su jos įgyvendinimu susijusiose teisės normose ir Bendrosios pozicijos 2007/140/BUSP (7) 7 straipsnio 2 dalyje.
   Be to, ieškovė ginčija Pirmosios instancijos teismo sprendimą tiek, kiek Teismas nusprendė, kad Tarybos diskrecija, grindžiama Reglamento Nr. 423/2007 7 straipsnio 2 dalimi, yra autonominė ir todėl atmetė Jungtinių Tautų Saugumo Tarybos sprendimų svarbą, pažeisdama proporcingumo principą ir teisę į nuosavybę. Ieškovė teigia, kad tokie patys argumentai gali būti taikomi šiame ieškinyje ginčijamiems reglamentui ir sprendimui, nes Taryba neatsižvelgė į Jungtinių Tautų Saugumo Tarybos sprendimus ir todėl pažeidė proporcingumo principą ir teisę į nuosavybę.

      (1)  OL L 303, 2009, p. 31.

      (2)  2007 m. balandžio 19 d. Tarybos reglamentas (EB) Nr. 423/2007 dėl ribojančių priemonių Iranui (OL L 103, 2007, p. 1).

      (3)  2008 m. birželio 23 d. Tarybos sprendimas, įgyvendinantis Reglamento (EB) Nr. 423/2007 dėl ribojančių priemonių Iranui 7 straipsnio 2 dalį (OL L 163, 2008, p. 29).

      (4)  2009 m. spalio 14 d. Sprendimas Bank Melli Iran prieš Tarybą, T-390/08, dar nepaskelbtas Rinkinyje.

      (5)  C-548/09 P, Bank Melli Iran prieš Tarybą.

      (6)  OL L 163, 2008, p. 29.

      (7)  2007 m. vasario 27 d. Tarybos bendroji pozicija 2007/140/BUSP dėl ribojančių priemonių Iranui (OL L 61, 2007, p. 49).


title: Byla T-691/16: 2016 m. rugsėjo 26 d. pareikštas ieškinys byloje Elevolution-Engenharia/Komisija

text:
               28.11.2016

               LT

               Europos Sąjungos oficialusis leidinys

               C 441/26

      2016 m. rugsėjo 26 d. pareikštas ieškinys byloje Elevolution-Engenharia/Komisija

      (Byla T-691/16)
      (2016/C 441/30)
      Proceso kalba: portugalų

         Šalys

         Ieškovė: Elevolution-Engenharia SA (Amadora, Portugal), atstovaujama advokatų A. Pinto Cardoso ir L. Fuzeta da Ponte

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  patenkinti visą ieškinį ir atitinkamai panaikinti atsakovės priimtus sprendimus, kuriuose pateikiamos debeto avizos, apie kurias atsakovei pranešta 2016 m. rugpjūčio 3 d.;

                  —

                  įpareigoti atsakovę padengti ieškovės išlaidas, kurios turi būti nustatytos.

         Ieškinio pagrindai ir pagrindiniai argumentai

      Grįsdama ieškinį ieškovė remiasi trimis pagrindais.

                  1.

                  Pirmasis ieškinio pagrindas, susijęs su kompetencijos neturėjimu. Atsakovė neturi kompetencijos ir įgaliojimų, būtinų prašomiems panaikinti aktams priimti.

                  2.

                  Antrasis ieškinio pagrindas, susijęs su esminių procedūrinių reikalavimų pažeidimu. Ginčijamos avizos motyvuotos neaiškiai, pateiktos neskaidriai ir neatitinka Sąjungos teisės.

                  3.

                  Trečiasis ieškinio pagrindas, susijęs su Sutarties ir ją įgyvendinančių normų pažeidimu.


title: Byla T-764/15: 2015 m. gruodžio 29 d. pareikštas ieškinys byloje Deutsche Lufthansa/Komisija

text:
               22.2.2016

               LT

               Europos Sąjungos oficialusis leidinys

               C 68/43

         2015 m. gruodžio 29 d. pareikštas ieškinys byloje Deutsche Lufthansa/Komisija

   (Byla T-764/15)
   (2016/C 068/55)
   Proceso kalba: vokiečių

      Šalys

      Ieškovė: Deutsche Lufthansa AG (Kelnas, Vokietija), atstovaujama advokato A. Martin-Ehlers

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2014 m. spalio 1 d. Europos Komisijos sprendimą byloje SA.32833 (2011/C) (ex 2011/NN) – Hahno oro uostas,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė iš esmės remiasi šiais pagrindais:

               —

               procesiniais trūkumais, nes vėliau 2014 m. nebuvo surengti pasitarimai su ieškove,

               —

               tuo, kad pateikta bylos medžiaga yra neišsami, nors priimant ginčijamą sprendimą faktinės aplinkybės atsakovei buvo žinomos,

               —

               klaidingu priemonių, taikytų atitinkamo oro uosto naudai, teisiniu vertinimu, nes tam tikros priemonės nebuvo pripažintos SESV 107 straipsnio 1 dalyje numatyta valstybės pagalba, o kitos priemonės buvo pripažintos su bendrąja rinka suderinama valstybės pagalba,

               —

               neatsižvelgimu į tai, kad visa ginčijamame sprendime nurodyta valstybės pagalba, skirta atitinkamam oro uostui, galiausiai buvo suteikta Ryanair, kaip svarbiausiai šio oro uosto naudotojai.


               27.2.2010

               LT

               Europos Sąjungos oficialusis leidinys

               C 51/1

         2010/C 51/01
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 37, 2010 2 13

      Skelbti leidiniai:

      OL C 24, 2010 1 30

      OL C 11, 2010 1 16

      OL C 312, 2009 12 19

      OL C 297, 2009 12 5

      OL C 282, 2009 11 21

      OL C 267, 2009 11 7

   Šiuos tekstus galite rasti adresu:
   EUR-Lex: http://eur-lex.europa.eu


title: Byla T-72/14: 2015 m. kovo 26 d. Bendrojo Teismo sprendimas byloje Bateaux mouches/VRDT (BATEAUX MOUCHES) (Bendrijos prekių ženklas — Tarptautinio žodinio prekių ženklo registracija, kai nurodoma Europos Bendrija — Žodinis prekių ženklas BATEAUX MOUCHES — Absoliutus atmetimo motyvas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas — Skiriamojo pobūdžio, įgyto naudojant, nebuvimas — Reglamento Nr. 207/2009 7 straipsnio 3 dalis)

text:
               11.5.2015

               LT

               Europos Sąjungos oficialusis leidinys

               C 155/27

         2015 m. kovo 26 d. Bendrojo Teismo sprendimas byloje Bateaux mouches/VRDT (BATEAUX MOUCHES)

   (Byla T-72/14) (1)

   ((Bendrijos prekių ženklas - Tarptautinio žodinio prekių ženklo registracija, kai nurodoma Europos Bendrija - Žodinis prekių ženklas BATEAUX MOUCHES - Absoliutus atmetimo motyvas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas - Skiriamojo pobūdžio, įgyto naudojant, nebuvimas - Reglamento Nr. 207/2009 7 straipsnio 3 dalis))
   (2015/C 155/31)
   Proceso kalba: prancūzų

      Šalys

      Ieškovė: Compagnie des bateaux mouches SA (Paryžius, Prancūzija), atstovaujama advokato G. Barbaut

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Dalykas

   Ieškinys dėl 2013 m. lapkričio 15 d. Vidaus rinkos derinimo tarnybos (VRDT) antrosios apeliacinės tarybos sprendimo (byla R 284/2013-2) dėl tarptautinio žodinio prekių ženklo BATEAUX MOUCHES registracijos, kai nurodoma Europos Bendrija.

      Rezoliucinė dalis

               1.

               Atmesti ieškinį.

               2.

               Priteisti iš Compagnie des bateaux mouches SA bylinėjimosi išlaidas.

      (1)  OL C 102, 2014 4 7.


title: Byla T-276/09: 2009 m. liepos 10 d. pareikštas ieškinys byloje Kavaklidere Europe prieš VRDT — Yakult Honsha (Yakut)

text:
               10.10.2009

               LT

               Europos Sąjungos oficialusis leidinys

               C 244/4

         2009 m. liepos 10 d. pareikštas ieškinys byloje Kavaklidere Europe prieš VRDT — Yakult Honsha (Yakut)

   (Byla T-276/09)
   2009/C 244/07
   Kalba, kuria surašytas ieškinys: anglų

      Šalys

      Ieškovė: Kavaklidere Europe N.V. (Antverpenas, Belgija), atstovaujama advokatų I.D. Tygat ir J.A. Vercraeye

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Kabushiki Kaisha Yakult Honsha (Tokijas, Japonija)

      Ieškovės reikalavimai

               —

               Panaikinti 2009 m. gegužės 8 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 1396/2008-4) sprendimą.

               —

               Paskelbti, kad prekių ženklą „Yakut“ turėtų būti leidžiama įregistruoti kaip Bendrijos prekių ženklą.

               —

               Priteisti iš atsakovės bylinėjimosi išlaidas, įskaitant procedūros Apeliacinėje taryboje išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas „Yakut“ 33 klasės prekėms

      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis

      Prekių ženklas ar žymuo, kuriuo grindžiamas protestas: Bendrijos vaizdinis prekių ženklas „Yakut“ 29 ir 32 klasių prekėms; tvirtinama, kad ankstesnis ženklas „YAKULT“ žinomas visose Europos Sąjungos valstybėse narėse 29 ir 32 klasių prekėms; tvirtinama, kad anksčiau neregistruotas prekių ženklas „YAKULT“ saugomas visose Europos Sąjungos valstybėse narėse 29 ir 32 klasių prekėms

      Protestų skyriaus sprendimas: patenkinti protestą

      Apeliacinės tarybos sprendimas: atmesti apeliaciją

      Ieškinio pagrindai: Tarybos reglamento (EB) Nr. 40/94 8 straipsnio 1 dalies b punkto ir 8 straipsnio 4 dalies (dabar — Tarybos reglamento (EB) Nr. 207/2009 8 straipsnio 1 dalies b punktas ir 8 straipsnio 4 dalis) pažeidimas, nes Apeliacinė taryba suklydo padarydama išvadą, kad paraiškoje nurodytas prekes reikėjo laikyti panašiomis ir kad vizualiai bei fonetiškai nagrinėjami prekių ženklai labai panašūs; Tarybos reglamento (EB) Nr. 40/94 8 straipsnio 5 dalies (dabar — Tarybos reglamento (EB) Nr. 207/2009 8 straipsnio 5 dalis) pažeidimas, nes Apeliacinė taryba suklydo padarydama išvadą, kad nagrinėjamo Bendrijos prekių ženklo atveju nesąžiningai naudojamasi protesto procedūroje nurodyto prekių ženklo skiriamuoju požymiu arba jo geru vardu, arba jiems kenkiama.


title: Byla C-272/12 P: 2012 m. birželio 1 d. Europos Komisijos pateiktas apeliacinis skundas dėl 2012 m. kovo 21 d. Bendrojo Teismo (ketvirtoji išplėstinė kolegija) priimto sprendimo sujungtose bylose T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV Airija ir kt. prieš Komisiją

text:
               4.8.2012

               LT

               Europos Sąjungos oficialusis leidinys

               C 235/9

         2012 m. birželio 1 d. Europos Komisijos pateiktas apeliacinis skundas dėl 2012 m. kovo 21 d. Bendrojo Teismo (ketvirtoji išplėstinė kolegija) priimto sprendimo sujungtose bylose T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV Airija ir kt. prieš Komisiją

   (Byla C-272/12 P)
   2012/C 235/16
   Proceso kalba: prancūzų

      Šalys

      Apeliantė: Europos Komisija, atstovaujama V. Di Bucci, G. Conte, D. Grespan, N. Khan ir K. Walkerová

      Kitos proceso šalys: Prancūzijos Respublika, Airija, Italijos Respublika, Eurallumina SpA, Aughinish Alumina Ltd

      Apeliantės reikalavimai

               —

               Panaikinti 2012 m. kovo 21 d. Bendrojo Teismo (ketvirtoji išplėstinė kolegija) sprendimą, apie kurį Komisijai pranešta 2012 m. kovo 23 d., sujungtose bylose T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV Airija ir kt. prieš Komisiją.

               —

               Grąžinti bylas Bendrajam Teismui nagrinėti iš naujo.

               —

               Atidėti sprendimo dėl bylinėjimosi išlaidų priėmimą.

      Apeliacinio skundo pagrindai ir pagrindiniai argumentai

   Komisija pateikė Teisingumo Teismui apeliacinį skundą dėl 2012 m. kovo 21 d. priimto sprendimo sujungtose bylose T-50/06 RENV, T-56/06 RENV, T-60/06 RENV, T-62/06 RENV ir T-69/06 RENV Airija ir kt. prieš Komisiją, kuriuo Bendrasis Teismas panaikino 2005 m. gruodžio 7 d. Komisijos sprendimą 2006/323/EB dėl mineralinės alyvos, naudojamos kaip kuras aliuminio oksido gamyboje Gardanne, Shannon regione ir Sardinijoje, neapmokestinimo akcizo mokesčiu Prancūzijoje, Airijoje ir Italijoje. (1)

   Grįsdama apeliacinį skundą apeliantė pateikia penkis pagrindus, susijusius su Bendrojo Teismo kompetencijos neturėjimu ir proceso Bendrajame Teisme taisyklių pažeidimais, kuriais padaryta žalos Komisijos interesams ir pažeista Sąjungos teisė.
   Pirma, Bendrasis Teismas padarė teisės klaidų, visose sujungtose penkiose bylose savo iniciatyva iškeldamas ieškinio pagrindą, susijusį su EB 87 straipsnio 1 dalies pažeidimu dėl to, kad ginčijamos nacionalinės priemonės nepriskiriamos valstybėms narėms. Bet kuriuo atveju bylose T-56/06 RENV ir T-60/06 RENV jis savo iniciatyva iškėlė ieškinio pagrindus, susijusius su teisinio saugumo principo ir (arba) Sąjungos aktų teisėtumo prezumpcijos pažeidimu, kad panaikintų visą sprendimą, nors šie pagrindai buvo pateikti tik prieštaraujant išieškojimo tvarkai.
   Antra, nusprendęs, kad konkurencijos iškraipymo sąvoka nacionalinių mokesčių įstatymų suderinimo srityje ir valstybės pagalbos srityje yra tos pačios apimties ir reikšmės, kitaip nei Teisingumo Teismas nusprendė 2009 m. gruodžio 2 d. Sprendime Komisija prieš Airiją ir kt. (C-89/08 P, Rink. p. I-11245), Bendrasis Teismas padarė teisės klaidą, konkrečiai tariant, pažeidė Teisingumo Teismo statuto 61 straipsnio antrą pastraipą, pagal kurią, kai Teisingumo Teismas panaikina Bendrojo Teismo sprendimą ir grąžina jam bylą, kad šis priimtų sprendimą, Bendrajam Teismui Teisingumo Teismo sprendimas teisės klausimais yra privalomas.
   Trečia, manydamas, kad ginčijamo atleidimo nuo mokesčio atvejai nėra valstybės pagalba, nes juos patvirtino Taryba pagal mokesčių suderinimo taisykles, kad todėl jie nepriskiriami atitinkamoms valstybėms narėms ir kad dėl šios aplinkybės joms netaikyta Sutartyje įtvirtinta pagalbos kontrolės procedūra, Bendrasis Teismas padarė teisės klaidų, apibrėždamas atitinkamai Tarybos ir Komisijos kompetenciją, o taip pat ryšį tarp mokesčių suderinimo ir valstybės pagalbos kontrolės, ir pažeidė EB 87 ir 88 straipsnius bei institucinės pusiausvyros principą.
   Ketvirta, Bendrasis Teismas išaiškino contra legem2001 m. kovo 12 d. Tarybos sprendimą dėl sumažintų akcizų tarifų ir atleidimo nuo akcizų tam tikroms mineralinėms alyvoms, kai jos naudojamos pagal specialią paskirtį. (2) Apeliantės nuomone, Bendrasis Teismas iš tiesų savo aiškinimą grindė Tarybos atsakymu į Bendrojo Teismo klausimą, pažeisdamas institucijų aktų aiškinimo taisykles, ir iškreipė minėto Tarybos atsakymo prasmę.
   Galiausiai, Bendrojo Teismo sprendimas, kiek jis pagrįstas teisinio saugumo principo, teisėtumo prezumpcijos ir gero administravimo principo pažeidimu, yra nepakankamai motyvuotas arba jame yra tokie patys trūkumai, kaip nurodyti antrame, trečiame ir ketvirtame pagrinde.

      (1)  OL L 119, 2006, p. 12.

      (2)  OL L 84, p. 23, 2004 m. specialusis leidimas lietuvių k., 9 sk., 1 t., p. 342.


title: Byla C-445/15: 2016 m. vasario 5 d. Teisingumo Teismo pirmininko nutartis byloje (High Court of Justice Queen's Bench Division (Administrative Court) (Jungtinė Karalystė) prašymas priimti prejudicinį sprendimą) The Queen (Nutricia Limited prašymu)/Secretary of State for Health

text:
               18.4.2016

               LT

               Europos Sąjungos oficialusis leidinys

               C 136/23

         2016 m. vasario 5 d. Teisingumo Teismo pirmininko nutartis byloje (High Court of Justice Queen's Bench Division (Administrative Court) (Jungtinė Karalystė) prašymas priimti prejudicinį sprendimą) The Queen (Nutricia Limited prašymu)/Secretary of State for Health

   (Byla C-445/15) (1)

   (2016/C 136/31)
   Proceso kalba: anglų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 354, 2015 10 26.


title: Byla T-389/14: 2014 m. birželio 2 d. pareikštas ieškinys byloje salesforce.com/VRDT (MARKETINGCLOUD)

text:
               22.9.2014

               LT

               Europos Sąjungos oficialusis leidinys

               C 329/18

         2014 m. birželio 2 d. pareikštas ieškinys byloje salesforce.com/VRDT (MARKETINGCLOUD)

   (Byla T-389/14)
   2014/C 329/25
   Proceso kalba: anglų

      Šalys

      Ieškovė: salesforce.com, Inc. (San Franciskas, Jungtinės Valstijos), atstovaujama advokato A. Nordemann

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               panaikinti 2014 m. kovo 6 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1854/2013-1;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas MARKETINGCLOUD 42 klasės paslaugoms – Bendrijos prekių ženklo paraiška Nr. 1 0 9 79  441.

      Eksperto sprendimas: prekių ženklas netinkamas registruoti.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento Nr. 207/2009 7 straipsnio 1 dalies b ir c punktų pažeidimas.


title: Byla T-340/13: 2013 m. birželio 25 d. pareikštas ieškinys byloje Federación Española de Hostelería prieš EACEA

text:
               24.8.2013

               LT

               Europos Sąjungos oficialusis leidinys

               C 245/13

         2013 m. birželio 25 d. pareikštas ieškinys byloje Federación Española de Hostelería prieš EACEA

   (Byla T-340/13)
   2013/C 245/16
   Proceso kalba: ispanų

      Šalys

      Ieškovė: Federación Española de Hostelería (Madridas, Ispanija), atstovaujama advokatų F. del Nogal Méndez ir R. Fernández Flore

      Atsakovė: Švietimo, garso ir vaizdo bei kultūros vykdomoji agentūra

      Reikalavimai

   Ieškovė Bendrojo Teismo prašo:

               —

               Panaikinti sutartį Nr. 2007-19641 134736-LLP-I-2007-1-ES-Leonardo-LMP.

               —

               Nepatenkinus pirmojo reikalavimo — grąžinti procedūrą į audito išvados išsiuntimo klaidingu adresu etapą ir suteikti ieškovei galimybę pateikti pastabas.

               —

               Nepatenkinus antrojo reikalavimo — sumažinti reikalaujamą grąžinti sumą atsižvelgiant į proporcingumo principą.

               —

               Priteisti iš Komisijos dalį ieškovės patirtų bylinėjimosi ir advokato pagalbos išlaidų.

               —

               Nurodyti Komisijai grąžinti sumokėtas sumas ir sumokėti palūkanas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi šešiais pagrindais.

               1.

               Nustatytos procedūros pažeidimas.

                           —

                           Teigiama, kad pranešimai apie audito išvadas įteikti tretiesiems asmenims, nesusijusiems su santykiais, susiklosčiusiais tarp ieškovės ir vykdomosios agentūros.

               2.

               Aktų motyvavimo pareigos pažeidimas.

                           —

                           Teigiama, kad sprendimas dėl pinigų susigrąžinimo nepakankamai motyvuotas, nes vykdomoji agentūra ieškovei pateikė tik reikalavimą sumokėti ir audito išvadą.

               3.

               Gynybos teisių pažeidimas.

                           —

                           Teigiama, kad vykstant procedūrai ieškovei nesudaryta galimybė pateikti savo nuomonę dėl faktų bei dokumentų, kuriais remdamasi Komisija padarė išvadą apie padarytą Europos Sąjungos teisės pažeidimą, tikrumo ir svarbos.

               4.

               Teisėtų lūkesčių apsaugos principo pažeidimas.

                           —

                           Teigiama, kad nuo sutarties sudarymo 2009 m. balandžio mėn. iki 2013 m. balandžio mėn. vykdomoji agentūra nepateikė jokių prieštaravimų dėl projekto vystymo tvarkos ir jo vykdymo eigos.

               5.

               Piktnaudžiavimas įgaliojimais.

                           —

                           Teigiama, kad Komisija nenurodė ieškovei aplinkybių, kurias gali panaudoti prieš ją, ir nesuteikė ieškovei galimybės būti išklausytai prieš paskiriant baudą.

               6.

               Proporcingumo principo pažeidimas.


title: Byla T-8/14: 2014 m. sausio 7 d. pareikštas ieškinys byloje Mogyi prieš VRDT (Just crunch it…)

text:
               8.3.2014

               LT

               Europos Sąjungos oficialusis leidinys

               C 71/25

      2014 m. sausio 7 d. pareikštas ieškinys byloje Mogyi prieš VRDT (Just crunch it…)

      (Byla T-8/14)
      (2014/C 71/46)
      Proceso kalba: vengrų

         Šalys

         Ieškovė: Mogyi Kft. (Csávoly, Vengrija), atstovaujama advokato Zs. Klauber

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Reikalavimai

      Ieškovė Bendrojo Teismo prašo:

                  —

                  Nurodyti paskelbti prekių ženklo paraišką, išskyrus tą dalį, kuri susijusi su „duona, pyragu ir konditerijos gaminiais“ (30 klasė) bei su „žemės ūkio produktais ir grūdais“ (31 klasė).

         Ieškinio pagrindai ir pagrindiniai argumentai

         Bendrijos prekių ženklas, su kuriuo susijęs ieškinys: Žodinis prekių ženklas „Just crunch it...“ 29, 30, 31 ir 35 klasių prekėms ir paslaugoms — Bendrijos prekių ženklo paraiška Nr. 10 713 485.

         Eksperto sprendimas: iš dalies atmesti registracijos paraišką.

         Apeliacinės tarybos sprendimas: iš dalies panaikinti skundžiamą sprendimą priimant sprendimą Nr. R 1921/2012-1

         Ieškinio pagrindai: Reglamento (EB) Nr. 207/2009 7 straipsnio 1 dalies b ir c punktų pažeidimas.


title: 2004 m. spalio 26 d. Pirmosios Instancijos Teismo sprendimas, Byloje T-207/02 Nicoletta Falcone prieš Europos Bendrijų Komisiją (Pareigūnai — Bendras konkursas — Neleidimas dalyvauti egzamine raštu dėl rezultatų gautų pirminės atrankos metu — Nurodomas pranešimo apie konkursą neteisėtumas)

text:
               8.1.2005

               LT

               Europos Sąjungos oficialusis leidinys

               C 6/33

      PIRMOSIOS INSTANCIJOS TEISMO SPRENDIMAS

   2004 m. spalio 26 d.
   Byloje T-207/02 Nicoletta Falcone prieš Europos Bendrijų Komisiją (1)

   (Pareigūnai - Bendras konkursas - Neleidimas dalyvauti egzamine raštu dėl rezultatų gautų pirminės atrankos metu - Nurodomas pranešimo apie konkursą neteisėtumas)
   (2005/C 6/65)
   Proceso kalba: italų
   Byloje T-207/02, Nicoletta Falcone, atstovaujama M. Condinanzi, prieš Europos Bendrijų Komisiją, atstovaujamą J. Currall, padedamo A. Dal Ferro, nurodžiusio adresą dokumentams įteikti Liuksemburge, dėl prašymo panaikinti 2002 m. gegužės 2 d. konkurso vertinimo komisijos sprendimą COM/A/10/01 neleisti ieškovei dalyvauti egzamine raštu, kuris vyko po pirminės atrankos testo, kadangi ji nesurinko pakankamo balų skaičiaus, kad būtų įrašyta į 400 geriausius vertinimus gavusių kandidatų sąrašą, Pirmosios instancijos teismas (antroji kolegija), susidedantis iš pirmininko J. Pirrung, teisėjų A. W. H. Meij ir N. Forwood; sekretorius: H. Jung, 2004 m. spalio 26 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Kiekviena šalis padengia savo bylinėjimosi išlaidas, įskaitant ir tas, susijusias su laikinųjų priemonių taikymo procedūra.

      (1)  OL C 202, 2002 8 24.


title: Byla C-360/14 P: 2014 m. liepos 24 d. Vokietijos Federacinės Respublikos pateiktas apeliacinis skundas dėl 2014 m. gegužės 14 d. Bendrojo Teismo (aštuntosios kolegijos) priimto sprendimo byloje T-198/12 Vokietijos Federacinė Respublika/Europos Komisija

text:
               15.9.2014

               LT

               Europos Sąjungos oficialusis leidinys

               C 315/43

         2014 m. liepos 24 d. Vokietijos Federacinės Respublikos pateiktas apeliacinis skundas dėl 2014 m. gegužės 14 d. Bendrojo Teismo (aštuntosios kolegijos) priimto sprendimo byloje T-198/12 Vokietijos Federacinė Respublika/Europos Komisija

   (Byla C-360/14 P)
   2014/C 315/70
   Proceso kalba: vokiečių

      Šalys

      Apeliantė: Vokietijos Federacinė Respublika, atstovaujama T. Henze, A. Lippstreu, advokato U. Karpenstein

      Kita proceso šalis: Europos Komisija

      Apeliantės reikalavimai

               1.

               Panaikinti 2014 m. gegužės 14 d. Bendrojo Teismo sprendimą Vokietijos Federacinė Respublika/Europos Komisija dėl prašymo iš dalies panaikinti 2012 m. kovo 1 d. Komisijos sprendimą dėl tam tikrų nacionalinių nuostatų, apie kurias pranešė Vokietijos Federacinė Vyriausybė, kuriomis ir po Europos Parlamento ir Tarybos direktyvos 2009/48/EB dėl žaislų saugos taikymo pradžios dienos paliekamos galioti švino, bario, arseno, stibio, gyvsidabrio ir nitrozoaminų ir nitrojunginių žaisluose koncentracijos ribinės vertės (1).

               2.

               Panaikinti 2012 m. kovo 1 d. Komisijos sprendimą 2012/160/ES tiek, kiek nacionalinės nuostatos, apie kurias pranešta, dėl stibio, arseno ir gyvsidabrio ribinės vertės nėra patvirtintos; nepatenkinus šio reikalavimo, grąžinti bylą Bendrajam Teismui.

               3.

               Priteisti iš Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

   Grįsdama ieškinį ieškovė remiasi trimis pagrindais:

                  Pirmasis ieškinio pagrindas: Bendrasis Teismas pažeidė SESV 114 straipsnio 4 dalį dėl trijų priežasčių. Jis nesilaikė autonominės valstybės narės rizikos įvertinimo principo dėl to, kad apeliantės praneštos priemonės buvo grindžiamos neteisėtu rizikos vertinimu, kad jos nėra tinkamos. Be to, Teismas neteisėtai reikalavo įrodyti, kad Direktyva 2009/48/EB užtikrinamo apsaugos lygio savaime nepakanka. Galiausiai, Teismo išvados grindžiamos neteisingu teisės supratimu tiek, kiek ja draudžiamas kiekybinis palyginimas.

                  Antrasis ieškinio pagrindas: Bendrasis Teismas pažeidė pareigą nurodyti motyvus, kuriais sprendimas grindžiamas pagal Teisingumo Teismo statuto 36 straipsnį ir 53 straipsnio 1 dalį. Pirma, jo motyvai dėl Vokietijos Federacinės Respublikos pateiktos 1 lentelės yra nenuoseklūs tiek, kiek, pirma, remiamasi tariamomis skaičiavimo klaidomis ir, antra, tariama matavimo klaida. Antra, motyvų nepakanka, nes Teismas pripažįsta, kad Vokietijos Federacinės Respublikos nurodytų ribinių verčių palyginimu nebuvo įrodytas aukštas apsaugos lygis ir nebuvo išnagrinėta medžiagų kategorija, kuri gali būti pašalinta jas nugrandžius.

                  Trečiasis ieškinio pagrindas: Teismas iškraipė faktus ir (arba) įrodymus dėl trijų priežasčių. Pirma, apeliantės pateiktos 3 lentelės turinys akivaizdžiai iškreiptas. Be to, Teismas klaidingai tvirtina, kad apeliantės pateiktoje Federalinio rizikos vertinimo instituto lentelėje yra nepatikimų duomenų. Galiausiai Teismas akivaizdžiai iškreipė 2010 m. liepos 1 d. Mokslinio komiteto dėl sveikatos ir aplinkos apsaugos rizikų (SCHER) ataskaitą, nes jis iš ataskaitos padarė išvadą dėl biologinio įsisavinamumo ribinių verčių, kurios akivaizdžiai nepadarė SCHER.

      (1)  OL L 80, p. 19.


               21.11.2009

               LT

               Europos Sąjungos oficialusis leidinys

               C 282/1

         2009/C 282/01
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 267, 2009 11 7

      Skelbti leidiniai:

      OL C 256, 2009 10 24

      OL C 244, 2009 10 10

      OL C 233, 2009 9 26

      OL C 220, 2009 9 12

      OL C 205, 2009 8 29

      OL C 193, 2009 8 15

   Šiuos tekstus galite rasti adresu:
   EUR-Lex: http://eur-lex.europa.eu


title: Byla C-63/05 Europos Bendrijų Komisijos 2005 m. vasario 3 d. pareikštas ieškinys Graikijos Respublikai

text:
               2.4.2005

               LT

               Europos Sąjungos oficialusis leidinys

               C 82/21

         Europos Bendrijų Komisijos 2005 m. vasario 3 d. pareikštas ieškinys Graikijos Respublikai
   (Byla C-63/05)
   (2005/C 82/42)
   Proceso kalba: graikų
   2005 m. vasario 3 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Komisijos teisės skyriaus darbuotojo Minas Konstantinidis, nurodžiusio adresą dokumentams įteikti Liuksemburge, ieškinys Graikijos Respublikai.
   Europos Bendrijų Komisija Teisingumo Teismo prašo:

               —

               pripažinti, kad nepriimdama įstatymų ir kitų teisės aktų, įgyvendinančių 2002 m. vasario 12 d. Europos Parlamento ir Tarybos direktyvą 2002/3/EB dėl ozono aplinkos ore (OL L 67, 2002 3 9, p. 14) ir, bet kokiu atveju, apie tokias priemones nepranešdama Komisijai, Graikijos Respublika neįvykdė savo įsipareigojimų, kylančių iš šios direktyvos;

               —

               priteisti iš Graikijos Respublikos bylinėjimosi išlaidas.

         Teisiniai pagrindai ir pagrindiniai argumentai
   Direktyvos perkėlimo į nacionalinę teisę terminas baigėsi 2003 m. rugsėjo 9 d.


20150731060617112015/C 270/558202014TC27020150817LT01LTINFO_JUDICIAL20150619424214Byla T-820/14: 2015 m. birželio 19 d. Bendrojo Teismo nutartis byloje Delta Group agroalimentare/Komisija

 ---documentbreak--- C2702015LT4240120150619LT00554244212015 m. birželio 19 d. Bendrojo Teismo nutartis byloje Delta Group agroalimentare/Komisija

   (Byla T-820/14) (
         1
      )2015/C 270/55Proceso kalba: italųPenktosios kolegijos pirmininkas nutartimi nurodė išbraukti bylą iš registro.
   (
         1
      )	OL C 65, 2015 2 23.


title: Byla C-600/12: 2014 m. liepos 17 d. Teisingumo Teismo (penktoji kolegija) sprendimas byloje Europos Komisija/Graikijos Respublika (Valstybės įsipareigojimų neįvykdymas — Aplinka — Atliekų valdymas — Direktyvos 2008/98/EB, 1999/31/EB ir 92/43/EEB — Atliekų sąvartynas Zakinto sąloje — Zakinto nacionalinis jūrų parkas — Natura 2000 teritorija — Jūrų vėžlys Caretta caretta — Aplinkos apsaugos nuostatų galiojimo trukmės pratęsimas — Tvarkymo plano nebuvimas — Sąvartyno eksploatavimas — Veikimo trūkumai — Sąvartyno perpildymas — Šarmų infiltracija — Nepakankama apimtis ir atliekų išmėtymas — Sąvartyno išplėtimas)

text:
               15.9.2014

               LT

               Europos Sąjungos oficialusis leidinys

               C 315/7

         2014 m. liepos 17 d. Teisingumo Teismo (penktoji kolegija) sprendimas byloje Europos Komisija/Graikijos Respublika

   (Byla C-600/12) (1)

   ((Valstybės įsipareigojimų neįvykdymas - Aplinka - Atliekų valdymas - Direktyvos 2008/98/EB, 1999/31/EB ir 92/43/EEB - Atliekų sąvartynas Zakinto sąloje - Zakinto nacionalinis jūrų parkas - Natura 2000 teritorija - Jūrų vėžlys Caretta caretta - Aplinkos apsaugos nuostatų galiojimo trukmės pratęsimas - Tvarkymo plano nebuvimas - Sąvartyno eksploatavimas - Veikimo trūkumai - Sąvartyno perpildymas - Šarmų infiltracija - Nepakankama apimtis ir atliekų išmėtymas - Sąvartyno išplėtimas))
   2014/C 315/10
   Proceso kalba: graikų

      Šalys

      Ieškovė: Europos Komisija, atstovaujama M. Patakia ir D. Düsterhaus

      Atsakovė: Graikijos Respublika, atstovaujama E. Skandalou

      Rezoliucinė dalis

               1.

               Graikijos Respublika,

                           —

                           leidusi Zakinto sąloje Gryparaiika Kalamakio regione (Graikija) toliau eksploatuoti sąvartyną, kuriame yra veikimo trūkumų, kuris yra perpildytas ir neatitinka sąlygų bei reikalavimų pagal Sąjungos teisės nuostatas aplinkos apsaugos srityje, numatytas 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 13 straipsnyje ir 36 straipsnio 1 dalyje bei 1999 m. balandžio 26 d. Tarybos direktyvos 1999/31/EB dėl atliekų sąvartynų 8, 9 straipsniuose, 11 straipsnio 1 dalies a punkte, 12 ir 14 straipsniuose, ir

                           —

                           pratęsusi leidimą eksploatuoti minėtą sąvartyną nesilaikydama 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos 6 straipsnio 3 dalyje nurodytos procedūros,

                     neįvykdė įsipareigojimų pagal minėtas nuostatas.

               2.

               Priteisti iš Graikijos Respublikos bylinėjimosi išlaidas.

      (1)  OL C 63, 2013 3 2.


title: Byla C-379/11: 2012 m. gruodžio 13 d. Teisingumo Teismo (antroji kolegija) sprendimas byloje ( Cour administrative (Liuksemburgas) prašymas priimti prejudicinį sprendimą) Caves Krier Frères SARL prieš Directeur de l'Administration de l'emploi (Laisvas darbuotojų judėjimas — SESV 45 straipsnis — Subsidija už vyresnio amžiaus ir ilgalaikių bedarbių įdarbinimą — Registracijos nacionalinės užimtumo tarnybos teritorinėje darbo biržoje sąlyga — Gyvenamosios vietos sąlyga — Apribojimas — Pateisinimas)

text:
               9.2.2013

               LT

               Europos Sąjungos oficialusis leidinys

               C 38/7

         2012 m. gruodžio 13 d. Teisingumo Teismo (antroji kolegija) sprendimas byloje (Cour administrative (Liuksemburgas) prašymas priimti prejudicinį sprendimą) Caves Krier Frères SARL prieš Directeur de l'Administration de l'emploi

   (Byla C-379/11) (1)

   (Laisvas darbuotojų judėjimas - SESV 45 straipsnis - Subsidija už vyresnio amžiaus ir ilgalaikių bedarbių įdarbinimą - Registracijos nacionalinės užimtumo tarnybos teritorinėje darbo biržoje sąlyga - Gyvenamosios vietos sąlyga - Apribojimas - Pateisinimas)
   2013/C 38/07
   Proceso kalba: prancūzų

      Prašymą priimti prejudicinį sprendimą pateikęs teismas

      Cour administrative

      Šalys pagrindinėje byloje

      Ieškovė: Caves Krier Frères SARL

      Atsakovas: Directeur de l'Administration de l'emploi

      Dalykas

   Prašymas priimti prejudicinį sprendimą — Cour administrative — SESV 21 ir 45 straipsnių aiškinimas — Nacionalinės teisės aktai, pagal kuriuos socialinio draudimo įmokų kompensavimas privataus sektoriaus darbdaviams, įdarbinantiems vyresnius nei keturiasdešimt penkerių metų amžiaus bedarbius, siejamas su pastarųjų registracija bent vieną mėnesį nacionalinės užimtumo tarnybos teritorinėje darbo biržoje — Registracijos sąlyga, priklausanti nuo gyvenamosios vietos sąlygos — Laisvo darbuotojų judėjimo kliūtis — Vienodo požiūrio principo pažeidimas

      Rezoliucinė dalis

   SESV 45 straipsnis aiškintinas taip, kad juo draudžiama valstybės narės teisės norma, kurioje tam, kad darbdaviams būtų skirta subsidija už vyresnių nei 45 metų bedarbių įdarbinimą, reikalaujama, kad įdarbintas bedarbis toje valstybėje narėje būtų registruotas kaip darbo ieškantis asmuo, jeigu tokia registracija, o tai turi patikrinti prašymą priimti prejudicinį sprendimą pateikęs teismas, siejama su gyvenimo nacionalinėje teritorijoje sąlyga.

      (1)  OL C 298, 2011 10 8.


title: Byla T-278/11: 2011 m. gegužės 25 d. pareikštas ieškinys byloje ClientEarth ir kiti prieš Komisiją

text:
               23.7.2011

               LT

               Europos Sąjungos oficialusis leidinys

               C 219/20

         2011 m. gegužės 25 d. pareikštas ieškinys byloje ClientEarth ir kiti prieš Komisiją

   (Byla T-278/11)
   2011/C 219/32
   Proceso kalba: anglų

      Šalys

      Ieškovės: ClientEarth (Londonas, Jungtinė Karalystė), Friends of the Earth Europe (Amsterdamas, Nyderlandai), Stichting Fern (Leidenas, Nyderlandai) ir Stichting Corporate Europe Observatory (Amsterdamas, Nyderlandai), atstovaujamos advokato P. Kirch

      Atsakovė: Europos Komisija

      Reikalavimai

               —

               Pripažinti, kad Komisija pažeidė Reglamentą Nr. 1049/2001 (1).

               —

               Pripažinti, kad Komisija pažeidė Orhuso konvenciją (2).

               —

               Pripažinti, kad Komisija pažeidė Reglamentą Nr. 1367/2006 (3).

               —

               Panaikinti numanomą neigiamą sprendimą pagal Reglamento Nr. 1049/2001 8 straipsnio 3 dalį, Komisijai per nustatytus terminus neatsakius į ieškovių kartotinę paraišką.

               —

               Nustatyti Orhuso konvencijos 9 straipsnio 4 dalyje numatytą įpareigojimą nepažeisti ieškovių teisių, įpareigojant Komisiją pateikti per nustatytą terminą visus prašomus dokumentus, jeigu jie nėra saugomi remiantis Reglamento Nr. 1049/2001 4 straipsnio 1 dalyje numatyta absoliučia išimtimi.

               —

               Įpareigoti Komisiją padengti ieškovių išlaidas pagal Bendrojo Teismo procedūros reglamento 87 straipsnį, įskaitant visų į bylą įstojusių šalių išlaidas.

      Ieškinio pagrindai ir pagrindiniai argumentai

   Ieškovės prašo panaikinti Komisijos sprendimą atmesti jų prašymą leisti susipažinti su dokumentais, susijusias su savanoriškomis sertifikavimo schemomis, kurias Komisijos prašoma pripažinti pagal Direktyvą 2009/28 (4).
   Grįsdamos ieškinį ieškovės remiasi septyniais pagrindais.

               1.

               Pirmuoju ieškinio pagrindu teigiama, kad buvo pažeista Reglamento Nr. 1049/2001 8 straipsnio 2 dalis, nes Komisija nepateikė atsakymo per nustatytą terminą ir nenurodė išsamių prašymo dėl pratęsimo priežasčių.

               2.

               Antruoju ieškinio pagrindu teigiama, kad buvo pažeistos Reglamento Nr. 1049/2001 8 straipsnio 1-2 dalys, nes Komisija nepateikė atsakymo per pratęstą terminą.

               3.

               Trečiuoju ieškinio pagrindu teigiama, kad buvo pažeisti Reglamento Nr. 1049/2001 7-8 straipsniai, nes Komisija nenurodė išsamių kiekvieno dokumento nepateikimo priežasčių.

               4.

               Ketvirtuoju ieškinio pagrindu teigiama, kad buvo pažeisti Reglamento Nr. 1049/2001 6-8 straipsniai, nes Komisija konkrečiai ir individualiai neįvertino kiekvieno dokumento turinio.

               5.

               Penktuoju ieškinio pagrindu teigiama, kad buvo pažeista Orhuso konvencijos 4 straipsnio 4 dalis, Reglamento Nr. 1049/2001 4 straipsnio 2 dalis ir Reglamento Nr. 1367/2006 6 straipsnis, nes buvo remtasi išimtimi dėl komercinių interesų apsaugos.

               6.

               Šeštuoju ieškinio pagrindu teigiama, kad buvo pažeistas Orhuso konvencijos 4 straipsnis, Reglamento Nr. 1049/2001 4 straipsnio 3 dalis ir Reglamento Nr. 1367/2006 6 straipsnis, nes taikyta išimtis, jog dokumentų atskleidimas rimtai pakenktų institucijos sprendimų priėmimo procesui.

               7.

               Septintuoju ieškinio pagrindu teigiama, kad buvo pažeistos Reglamento Nr. 1049/2001 4 straipsnio 6-7 dalys, nes Komisija nevertino, kurią dokumentų dalį galima ir kurios negalima atskleisti, bei neįvertino taikytinos išimties taikymo laikotarpio.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).

      (2)  Jungtinių Tautų Europos ekonomikos komisijos konvencija dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais.

      (3)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, p. 13).

      (4)  2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (OL L 140, p. 16).


title: Byla T-461/16: 2016 m. rugpjūčio 19 d. pareikštas ieškinys byloje Kaddour/Taryba

text:
               17.10.2016

               LT

               Europos Sąjungos oficialusis leidinys

               C 383/19

         2016 m. rugpjūčio 19 d. pareikštas ieškinys byloje Kaddour/Taryba

   (Byla T-461/16)
   (2016/C 383/26)
   Proceso kalba: anglų

      Šalys

      Ieškovas: Khaled Kaddour (Damaskas, Sirija), atstovaujamas solisitorių V. Davies ir V. Wilkinson ir baristerio R. Blakeley

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti 2016 m. gegužės 27 d. Tarybos sprendimą (BUSP) 2016/850, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, ir 2016 m. gegužės 27 d. Tarybos įgyvendinimo reglamentą (ES) 2016/840, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje, tiek, kiek jie susiję su ieškovu ir (ar) jam taikomi;

               —

               priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi penkiais pagrindais.

               1.

               Pirmasis ieškinio pagrindas susijęs su tuo, kad ginčijamomis priemonėmis i) piktnaudžiaujama procedūra bei įgaliojimais ir ii) pažeistos ieškovo pagrindinės teisės, ginamos pagal ES pagrindinių teisų chartiją ir (ar) Europos žmogaus teisių konvenciją, susijusios su ieškovo teise į gerą administravimą, teise į veiksmingą teisinę gynybą ir teisingą bylos nagrinėjimą.

               2.

               Antrasis ieškinio pagrindas susijęs su SESV 66 straipsnio pažeidimu.

               3.

               Trečiasis ieškinio pagrindas susijęs su ginčijamose priemonėse padaryta akivaizdžia vertinimo klaida.

               4.

               Ketvirtasis ieškinio pagrindas susijęs su tuo, kad ginčijamomis priemonėmis pažeistos ieškovo pagrindinės teisės, ginamos pagal ES pagrindinių teisų chartiją ir (ar) Europos žmogaus teisių konvenciją, susijusios su ieškovo teise į pagarbą jo reputacijai ir teise netrukdomai naudotis savo nuosavybe bei su proporcingumo principu.

               5.

               Penktasis ieškinio pagrindas susijęs su tuo, kad ginčijamomis priemonėmis pažeistas nediskriminavimo principas.


title: Byla T-192/09: 2009 m. gegužės 14 d. pareikštas ieškinys byloje Amen Corner prieš VRDT — Comercio Electrónico Ojal (SEVE TROPHY)

text:
               18.7.2009

               LT

               Europos Sąjungos oficialusis leidinys

               C 167/18

         2009 m. gegužės 14 d. pareikštas ieškinys byloje Amen Corner prieš VRDT — Comercio Electrónico Ojal (SEVE TROPHY)
   (Byla T-192/09)
   2009/C 167/35
   Kalba, kuria surašytas ieškinys: ispanų

      Šalys

      Ieškovė: Amen Corner (Madridas, Ispanija), atstovaujama advokatų J. Calderón Chavero ir T. Villate Consonni

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Comercio Electrónico Ojal (Madridas, Ispanija)

      Ieškovės reikalavimai

               —

               Panaikinti 2009 m. kovo 5 d. VRDT apeliacinės tarybos sprendimą byloje R 462/2008-2 tiek, kiek jame pritariama dėl 9 klasės prekių.

               —

               Panaikinus šį sprendimą, atmesti prekių ženklo paraišką 4 617 213.

               —

               Priteisti iš VRDT ir kitų šioje byloje dalyvaujančių šalių bylinėjimosi išlaidas tuo atveju, jei jos atsisakytų jas padengti, ir atmesti jų reikalavimus.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: Comercio Electrónico Ojal S.L.

      Prašomas įregistruoti Bendrijos prekių ženklas: vaizdinis prekių ženklas, kuriame yra žodinis elementas SEVE TROPHY 3, 9, 14, 18, 25, 28, 35 ir 41 klasių prekėms ir paslaugoms (paraiška Nr. 4 617 213).

      Prekių ženklo ar žymens, kuriuo grindžiamas protestas, savininkas: ieškovė.

      Prekių ženklas ar žymuo, kuriuo grindžiamas protestas: vaizdiniai Bendrijos prekių ženklai SEVE TROPHY ir SEVE BALLESTEROS TROPHY 3, 14, 25, 28, 35 ir 41 klasių prekėms ir paslaugoms (paraiškos Nr. 1 541 226, Nr. 1 980 341, Nr. 2 068 682 ir Nr. 3 846 235).

      Protestų skyriaus sprendimas: atmesti protestą, pateiktą pagal 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo (OL L 11, 1994, p. 1; 2004 m. specialusis leidimas lietuvių k., 17 sk., 1 t., p. 146), pakeisto 2009 m. vasario 26 d. Tarybos reglamentu (EB) Nr. 207/2009 dėl Bendrijos prekių ženklo (OL L 78, p. 1) 8 straipsnio 5 dalį ir iš dalies patenkinti protestą pagal šio reglamento 8 straipsnio 1 dalies b punktą.

      Apeliacinės tarybos sprendimas: iš dalies patenkinti apeliaciją.

      Ieškinio pagrindai: Reglamento Nr. 40/94 8 straipsnio 1 dalies b punkto netinkamas taikymas.


               29.8.2009

               LT

               Europos Sąjungos oficialusis leidinys

               C 205/1

         2009/C 205/01
   Paskutinis Teisingumo Teismo Europos Sąjungos oficialiajame leidinyje skelbiamas leidinys

         OL C 193, 2009 8 15

      Skelbti leidiniai:

      OL C 180, 2009 8 1

      OL C 167, 2009 7 18

      OL C 153, 2009 7 4

      OL C 141, 2009 6 20

      OL C 129, 2009 6 6

      OL C 113, 2009 5 16

   Šiuos tekstus galite rasti adresu:
   EUR-Lex: http://eur-lex.europa.eu


title: Byla F-136/14: 2014 m. gruodžio 1 d. pareikštas ieškinys byloje ZZ/Komisija

text:
               2.2.2015

               LT

               Europos Sąjungos oficialusis leidinys

               C 34/54

         2014 m. gruodžio 1 d. pareikštas ieškinys byloje ZZ/Komisija

   (Byla F-136/14)
   (2015/C 034/66)
   Proceso kalba: prancūzų

      Šalys

      Ieškovas: ZZ, atstovaujamas advokato D. de Abreu Caldas

      Atsakovė: Komisija

      Ginčo dalykas bei aprašymas

   Komisijos sprendimo, kuriuo ieškovui atgaline tvarka suteikiama ekspatriacijos išmoka, panaikinimas tiek, kiek išmoka atgaline tvarka suteikiama tik nuo 2013 m. rugsėjo 1 d., nors ieškovas teigia, kad Komisija turėtų jam suteikti šią išmoką nuo jo įdarbinimo Komisijoje datos – 1999 m. liepos 1 d.

      Ieškovo reikalavimai

               —

               Panaikinti 2014 m. sausio 29 d. PMO sprendimą suteikti ieškovui Pareigūnų nuostatų VII priedo 4 straipsnyje numatytą teisę į ekspatriacijos išmoką atgaline data nuo 2013 m. rugsėjo 1 d., o ne nuo jo įdarbinimo datos – 1999 m. liepos 1 d.

               —

               priteisti iš Europos Komisijos bylinėjimosi išlaidas.


title: Byla T-98/06 2008 m. gruodžio 18 d. Pirmosios instancijos teismo nutartis byloje Fédération nationale du Crédit agricole prieš Komisiją

text:
               7.3.2009

               LT

               Europos Sąjungos oficialusis leidinys

               C 55/50

         2008 m. gruodžio 18 d. Pirmosios instancijos teismo nutartis byloje Fédération nationale du Crédit agricole prieš Komisiją

   (Byla T-98/06) (1)

   (2009/C 55/91)

      Proceso kalba: prancūzų

   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 131, 2006 6 3.


title: Bylos C-123/05 išbraukimas iš registro

text:
               24.12.2005

               LT

               Europos Sąjungos oficialusis leidinys

               C 330/13

         Bylos C-123/05 (1) išbraukimas iš registro
   (2005/C 330/35)

      (Proceso kalba: italų)

   Europos Bendrijų Teisingumo Teismo pirmininkas 2005 m. rugsėjo 6 d. nutartimi nurodė išbraukti iš registro bylą C-123/05 Europos Bendrijų Komisija prieš Italijos Respubliką.

      (1)  OL C 115, 2005 5 14.